
DIE ALGEMENE 
KERKVERGADERING 1970 


FOTO FILMA ATELJEE PAUL KRUGERSTRAAT PRETORIA 


Mnr. Dirk Murray se oudag het hom verveel, maar 
Yamaha het alles opwindend verander! 


Hy betaal net R26.00 p.m. (Deposito R79.50) terwyl hy reeds sy Yamaha B-10 bespeel. 


Dit kan 'n afgetrede man gou begin verveel om die 
hele dag rolbal te speel of in die tuin rond te peuter. 
Dirk Murray was geen uitsondering nie. Kort nadat 
hy met pensioen afgetree het, het Dirk 'n behoefte 
begin voel aan 'n werklik skeppende manier van 
ontspanning. En dit is presies wat mnr. Murray ont- 
dek het toe hy eendag toevallig verby die musiek- 


paar eenvoudige lesse het Dirk al heeltemal ge- 
vorderde komposisies gespeel en elke oomblik 
daarvan geniet! 

Hierdie tipiese geval kan so maklik u eie wees. 
Hoewel die Yamaha B-10 baie makliker is om te 


bemeester as 'n klavier, het dit die vol ryk klanke en 





der gevra. Hier is die opwindende antwoord: nê 'n 
| 
I 








winkel in sy omgewing gestap en die opwindende skoonheid van baie groter en duurder orrels en tog 

klanke van die Yamaha B-10 gehoor het. ,Is dit kos dit net R795 kontant. Vra sommer gou 'n gratis 

moeilik om dié ding te bespeel ?” het hy die bestuur- demonstrasie. 
I Vir meer besonderhede oor Yamaha-orrels en hoe om een te koop, is 
I dit net nodig om hierdie koepon aan onderstaande handelaar te pos. I 
Naam... ME N ee ee EE ese 
| Adres... I 
DIE MEESTERSTUK WAT SO MAKLIK IS OM TE BEMEESTER EE sd 
! I 
I i 
I Streekverspreiders: Bloemfontein: Munn's Musical Supplies (Pty) Ltd., h/v Aliwal- & Elizabethstr, I 
I Ka stad: Musik-Munn Piano House, Langmarkstr. 167. Durban: Tabler Musio Company I 
j (P ,) Ltd., Fieldstr.25. Johannesburg: Hoffmann Pianos (JHB) (Pty) Ltd. Jeppestr. 155. | 
I P rt Elizabeth: Strand Music House (Pty) Ltd., Strandstr. 32. Stellenbosch: W. Heuer (Edms) I 
t Bpk. Birdstr. 114. Windhoek: Piano House (Pty) Ltd. I 
1 wese vete] 

Die kerk in die huidige 
tydsgewrig 


Die wêreldgees van ons eeu gaan Soos `n magtige 
stroom voort wat alles oorspoel en meesleur in sy vaart en 
al doller en al breër word. So `n geweldige stroom was 
daar tevore nog nie. 

Die Reformasie van die sestiende eeu was `n sterk en 
breedvloeiende stroom wat `n groot en wye bodem ooTr- 
vloei en tot vrugbare groei gestimuleer het. Maar dit was 
beperk tot Wes-Europa. 

Gedurende die negentiende eeu was daar die liberalis- 
tiese stroom, van die Franse Rewolusie, wat `n ver- 
spoelde en ontwortelde bodem agter gelaat het. Maar ook 
hierdie reuse stroom was in sy tyd beperk tot `n bepaalde 
wêrelddeel nl. tot die Westerse wêreld hoofsaaklik. 

Albei hierdie geestesstrominge het vir eeue voortge- 
vloei en nuwe ,,plantegroei” gebring vir `n deel bruik- 
baar, lewevoedende plante, maar helaas vir `n ander 
deel onkruid wat, soos onkruid is, nie maklik uitroeibaar 
is nie. 

Maar nou in ons twintigste eeu het daar `n wêreldgees 
gekom wat in die wydste sin van die woord die volkere- 
wêreld oorspoel, voor wie se stroom blykbaar niks be- 
stand is nie, en wie se werking selfs in die verste uithoeke 
van die aarde gevind word. Dit is die gees van die heerser 
van hirdie eeu, die ,,ou slang .. . wat die hele wêreld ver- 
lief : 

En hy het die allerbeste hedendaagse middele tot sy 
beskikking en die wêreld lê as een groot geheel aan sy 
voete. Nog nooit tevore in die geskiedenis was daar 
sulke uitstekende kommunikasiemiddele soos teen- 
woordig nie, die telefoon, die radio, die televisie plus die 
koerante en tydskrifte, nasionaal en internasionaal. In 
geen tyd kan nou kontak van die verste noordelike punt 
op die wêreldkaart met die mees suidelike punt gemaak 
word. Oos en wes praat nou met mekaar soos twee huis- 
genote wat bymekaar is. Die wêreld het in `n sekere sin 
een geword. 

Hierdeur is die moontlikheid daar gestel vir `n wêreld- 
ryk en vir `n wêreldheerser, vir beinvloeding van die hele 
mensheid. Hierdie toekomstige wêreldheerser noem die 
Heilige Skrif die antichris, ,,die teenstander wat hom ver- 
hef bo al wat God genoem word of voorwerp van aan- 
bidding is”. 


Blaai om 

DIE KERK IN DIE HUIDIGE TYDSGEWRIG 


Vervolg van vorige bladsy 


Die wegbereiding vir sy koms, danksy die huidige kom- 
munikasie-middele, het ver gevorder. ,,Die verborgen- 
heid van die ongeregtigheid is al aan die werk. Die tyd- 
gees van ons eeu is `n duidelike openbaring daarvan. 
En hierdie heersende tydgees word op velerlei gebiede van 
die lewe gesien, ook in die Christelike kerk. 

Dit is immers teoloë wat leer dat God ,dood' sou wees. 
Dit is linksgesinde teoloë, wat die linkse denkrigting van 
ons tyd toegedaan is, wat die sentrale punte van die leer 
van die Christelike kerk, selfs die hartaar van die leer nl. 
die versoening deur die bloed van die kruis, verwerp. 
Mure word afgebreek. Fondamente word ondergrawe. 
Etiese norms word verlaag. Gaan die woord van Jesaja 
aan sy volk nou weer in vervulling, dat wat sleg is goed 
genoem word en wat goed is sleg, en dat die duisternis 
lig gemaak word en die lig duisternis? ( 5 : 20). 

Temidde van hierdie sedelike verwoesting en anti- 
Christelike ideologie staan die kerk van die Here. Dit is 
die uur van sy beproewing. En die kerk word selfs nie 
alleen van buite bestry nie, maar hy loop ook gevaar van 
binne nl. om deur innerlike verval, deur gelykvormigheid 


aan die wêreld ontrou aan sy roeping te word. En miskien 
is hierdie innerlike vyand die sterkste. Teen die uiterlike 
bedreiging kan die kerk alleen staande bly, nee, meer 
nog oorwinnaar wees, as hy vas staan in die geloof, 
,Standvastig, onbeweeglik en sterk” is in die krag wat sy 
God verleen. Alleen met sy God kan hy soos `n Dawid 
,deur `n bende loop” en met Paulus ,,meer as oorwinnaar 
wees”. 

In die worstelstryd ... teen die magte, teen die wêreld- 
heersers van die duisternis van hierdie eeu, teen die bose 
geeste in die lug” staan die kerk van Jesus Christus nie 
magteloos nie. Maarten Luther het gejuig in die geloof: 
, n Sterke Held staan ons tersy”. `n Onuitputlike bron 
van krag en genade om die goeie stryd van die geloof te 
stry is tot beskikking van die kerk. 

Die kerk mag nie sy taak ontduik nie, maar vreesloos 
en biddend die volle wapenrusting van God opneem en 
bid om vrymoedigheid om die verborgenheid van die 
evangelie bekend te maak en die banier van die kruis 
al is dit ook met `n geboeide hand omhoog te hou. 

Joh. Dreyer. 


DR. JAN STRYDOM OORLEDE 


Stil beskeie het hy `n week gelede 
nog sy plek ingeneem by die pas 
afgelope Algemene Kerkvergadering. 
In een spreekbeurt wat hy gevra het 
wou hy seker maak dat die kerk nie 
hom geheel moet afskryf nie. Hy 
maak daarop staat dat as hy herstel 
hy weer wil terugkeer na die evange- 
liebediening. 

Die Here wat nog altyd ,,anders” 
oor hom besluit het, het dit nou ook 
anders besluit en hy is op 9 Mei 1970 
oorlede. Die begrafnis is gelei deur 
dr. L. M. le Roux op 11 Mei 1970 
in die Ned. Herv. Kerk van Pretoria 
waar ds. P. M. Smith namens die 
kerk die woord gevoer het. 

In Jan Johannes Strydom gebore 
13 Augustus 1904 het die Here aan 
die Kerk `n baie knap student gegee 
met `n belowende lewe in diens van 
die Kerk. In 1927 het hy sy B.D. 
graad behaal waarna hy na Leiden 
Nederland is vir verdere studie. Op 
27 Maart 1931 behaal hy `n doktors- 

Wyle Dr. Jan Strydom 'n resente foto 


graad met `n proefskrif ,,Een Studie 
over den Samenhang en de Betrek- 
king van Barth tot Calvyn in den 
Fhilipperbrief.” 

Op 8 Januarie 1932 word hy ge- 
orden tot predikant in die gemeente 
Zwartruggens. In 1934 word hy eer- 
vol ontslaan om gesondheidsredes. 
Vir 36 jaar was dit hom nie beskore 
om terug te keer tot aktiewe evange- 
liebediening nie. 

Hy was getroud met mej. M. Mid- 
del en een seun Chris is uit die hu- 
welik gebore. 

Hy sal altyd onthou word as stu- 
dent wat feitlik nooit sonder `n boek 
was nie, getrou by kerklike verga- 
deringe. 

Die Here het in sy lewe ons geleer 
dat alles nie deur die mens verstaan 
kan word nie. 

Daarom die paslike teksverse by 
die begrafnis Jesaja 55: 8, 9. 

God seën die wat agterbly. 

P. M. Smith. 


OORDENKING 


Markus 4 : 26 en 27 .. . So is die 
Koninkryk van God — soos wanneer 
`n mens die saad in die grond gooi; 
en hy gaan slaap en staan op dag en 
nag, en die saad spruit uit en word 
groot - hoe weet hy self mie. 

Die mens is in die tyd waarin ons 
leef, tot ontsaglik veel in staat. Dit 
weet ons almal. 

Juis omdat die mens veel kan doen 
is hy ook gedurig besig. Hy is angstig 
besig; hy meen dat hy vrywel alles 
self kan doen. 

Daar is `n gewedywer teen me- 
kaar — `n gejaag na beter en hoër 
prestasies. 

Die gevolg is dat die mens homself 
eintlik geen rus meer gun nie - dat hy 
deur eie inspanning jaag na allerlei 
dinge; dat hy nie meer weet van rus- 
tige afwagting, van `n gelowige oor- 
laat nie. 

Ons teksverse praat `n ander taal; 
dit adem `n ander gees. 

Hier is sprake van rus — nie van 
ledigheid nie, nie van niks doen nie 
maar van rustige afwagting en ge- 
lowige oorlaat. 

`n Man gooi die saad in die grond, 
en dan gaan hy rustig voort met sy 
ander besigheid. Hy gaan slaap en 
staan op en gaan sy gang. 

En intussen gebeur daar iets: 

Die saad groei - hoe weet hy self 
nie. 

Die saad het vanself opgekom en 
tot vrug gekom. Dit het geskied 
buite die bemoeienisse van mense 
om. 

Die mens kan die grond bewerk, hy 
moet die saad uitstrooi - ontkiem en 
laat groei kan hy nie. 

Dit gebeur al steur hy hom ook nie 
meer daaraan nie — al vergeet hy ook 
daarvan. 

Daar is ander magte aan die werk — 
wette van die natuur, sê ons. 

Maar as gelowiges weet ons: God 
sit agter alles. 

Ons het hier `n beeld van wat met 
die saad van die Woord gebeur. 

— want met die saak word al die 

gelykenisse die Woord van God 
bedoel, 

— die woord van God wat uitge- 

strooi word oor menseharte. Die 
saad is die evangelie. 


Openingsrede van Ds. A.J. Nolte, Voorsitter van die Alge- 
mene Kerkvergadering op Maandagaand 27 April 1970 





Ds. Nolie as Voorsitter 
(Foto van Hoofstad) 


— die Woord van Sy genade. 

En Sy woord keer nie leeg na Hom 
terug nie. Dit werk wonders. Dit 
werk die lewe. 

Saad wat uitgestrooi word oor `n 
stuk land kan die hele aanskyn daar- 
van verander. `n Dor en vaal stuk 
grond kan word `n groen wuiwende 
graanland. 

So is dit met die Evangeliewoord. 
Dit is `n eenvoudige woord — dis 'n 
dwase gedagte om te verwag dat 
slegs `n woord wonders sal werk. 

In die oë van die wyses van hierdie 
wêreld is dit `n eenvoudige woord. 
Dis `n woord wat na mensemaatstaf, 
volgens menselogika, homself telkens 
weer weerspreek. Dis `n Woord wat 
praat van dinge wat ons nie kan sien 
nie en nie kan tas nie. Dinge dus wat 
nie van onmiddellike betekenis is nie. 

Dit belowe niks wat in hierdie 
wêreld ooit as iets groots beskou sal 
word nie. 

Volgens die maatstaf van die 
mense is dit `n vaal, onbeduidende 
woord. En tog werk dit wonders. 

Dit het van verstokte sondare ge- 
lowige kinders van God gemaak. Dit 
het van moedeloses mense gemaak 


met verwagting en `n ongekende 
werk- en dryfkrag. 

Niks het ooit so `n verandering in 
die wêreld gewerk as hierdie woord 
nie. 

Al die norme waardeur die mense 
geoordeel het, die hele sosiale struk- 
tuur, het verander. 

`n Dorre, kaal en vaal wêreld waar 
eersug en heerssug en bloeddorstig- 
heid geheers het, het verander in 
groen wuiwende koringlande waar 
mense God leer eer en dien het. 

Soos `n onkeerbare stroom het die 
invloed van die Evangelie — van die 
dwase woord -— die eenvoudige 
woord — die onlogiese woord - mense 
en volkere oorstroom. En dit gaan 
nog voort. 

OF: Gaan dit wel nog voort? 

Is ons gewillig om dit te laat voort- 
gaan”? Met ander woorde, aanvaar 
ons gelowig dat die woord wonders 
werk ? Dat al wat ons moet doen is 
om die Woord onvervalsd uit te 
strooi? 

So is die Koninkryk van God — 
SOOS wanneer `n mens die saad in die 
grond gooi; en hy gaan slaap en 
staan op, dag en nag; en die saad 
spruit uit en word groot - hoe weet 
hy self nie. 

Vandag is daar in die wêreld `n 
sterk, en steeds sterker wordende 
neiging om begeertes en oortuigings 
van mense uit te strooi en nie die 
Woord nie. Die Woord wat nog ge- 
saai moet word moet aangepas word. 
Dit moet aanpas en inpas by mense- 
verwagtinge, by die tydgees van hier- 
die eeu. `n Aangepasde woord, dis 
wat die wêreld vra. 

En dis ongelukkig wat deesdae 
selfs in groot dele van die Kerk aan- 
gebied word. Daarom moet uit die 
Woord geweer word wat die mense 
nie aanstaan nie —- en daar moet inge- 
lees word wat die mense graag wil. 

Daar is mense, mense wat die 
Christusnaam wil dra, en selfs kerk- 
leiers van naam, wat voorstanders is 
van `n nuwe evangelie. Wat bots met 
die denke van mense is vandag nie 
meer goed nie. Daarom word maklik 
byvoorbeeld die maagdelike geboorte 


Blaai om 

van Christus verwerp. Christus is nie 
Godmens nie, maar blote mens. Hy is 
hoogstens `n mooi voorbeeld: Sy 
soendood bring nie werklik ver- 
lossing nie —- dit inspireer hoogstens. 
Die mens moet homself verlos en sy 
medemens. Die mens moet self `n 
toekoms skep en uitwerk. Hy moet 
dit doen deur sosiale geregtigheid te 
beoefen. Hy moet self `n orde skep 
waar elkeen en almal kan lewe. Dan 
word dit `n hemel op aarde. 

Daarvoor, so eis die wêreld, moet 
die mense hulle beywer. 

Dit moet ook die doelwit wees van 
die evangelieverkondiging. 

Anders word dit nie as evangelie 
erken en aanvaar nie. 

Of, anders gestel: `n Woordver- 
kondiging wat die wil en die vermoë 
van die mens ontken om self iets 
goeds en moois te bewerk, is nie meer 
goed nie. 

Want dit skuif die mens en sy be- 
geertes en sy regte op die agtergrond. 
En die mens se begeeries en sy regte, 
sy menswaardigheid moet ten alle 
koste gehandhaaf word. 

Daarvoor ywer en werk baie lei- 
dende geeste van vandag; daarvoor 
swoeg die mens en daarna jaag hy. 

En die wêreldkerk sing graag saam 
in hierdie koor! 

En ons? 

So is die Koninkryk van God — 
SOOS wanneer `n mens die saad in 
die grond gooi; en hy gaan slaap en 
staan op dag en nag, en die saad 
spruit uit en word groot - hoe weet 
hy self nie.” 

Hier word gesaai —- en dan rustig 
oorgelaat. 

Ken ons nog die rustige oorlaat? 
Ook in die Kerk, in ons land, in 
teenstelling met die groot wêreld- 
kerk? 

Met rustig oorlaat bedoel ek nie 
niksdoen nie, nie hande vou en ver- 
suim nie. Dis miskenning van die op- 
drag van God dat ons doenig moet 
wees - besig met Sy Woord. 


In plaas daarvan dat ons die saad 
uitstrooi en gelowig wag, wil ons 
baie keer die saad dwing om te ont- 
kiem, te groei, vrugte te dra soos ons 
wil. 

In ons oorywerigheid, in ons self- 
oorskatting verdra ons, veral as be- 
dienaars van die Woord, dikwels nie 
teenstand teen éns planne en skemas 
én teen ons persoonlike aspirasies 
nie — en dan wil ons maak en breek en 
alles regkry soos ons dit beplan het. 

In die stilligheid betwyfel ons dan 


die dinamiese, die inherente krag van 
die Woord, en dan wil ons deur eie 
inspanning en beplanning die Woord 
dwing om vrugte te dra soos ons wil 
en wanneer ons wil. 

Partykeer lyk dit my of die angstige 
pogings wat aangewend word om die 
mens in sy hedendaagse behoeftes en 
situasies te leer ken - die pogings wat 
aangewend word om die nood van 
die hedendaagse mense sistematies te 
omskryf, sodat die Woord behoorlik 
aangepas aan hom verkondig kan 
word, soms deur ons té ver gevoer 
word. 

In ons magteloosheid om die regte 
resep te kry vir ons hantering van die 
sogenaamde 4de mens, wat ook on- 
der ons al meer en meer verskyn, stig 
ons dan studiekommissies en be- 
noem ons rade met besondere op- 
dragte. 

Om sonder meer afkeurend en af- 
wysend te staan teenoor die bestude- 
ring van besondere situasies, om 
geringskattend te praat van die no- 
dige organisasie en sisteem in ons 
werk, sy verre van my. 

Maar ons moet ons tog die vraag 
stel of ons nie hier en daar al te veel 
staatmaak dat deur ons skemas en 
besondere benadering ons net die 
regte resep het om alles op te los en te 
laat slaag nie. 

Met ander woorde, ons dien dik- 
wels ons opvattings, ons eie metodes, 
ons eie skemas aan as juis die regte. 
Ons dink soms wel dat die saad van 
die Woord sonder ons beplanning en 
inspanning nie sal groei en nie vrugte 
sal dra nie. 

Met dit alles wil ek dit sê: Ons 
moet ons afvra, in besonder ook elke 
bedienaar van die Woord afsonder- 
lik, of ons die Woord van God altyd 
sien as die Woord van God - `n 
Woord wat `n uitwerking sal hê — `n 
Woord wat nie ledig na Hom sal 
terugkeer nie, `n Woord dus wat on- 
danks die mens en sy pogings tog sy 
vrugte lewer — `n Woord wat juis 
ddarom ywerig, volhardend deur ons 
verkondig moet word. 


So is die Koninkryk van God — 
SOOS wanneer `n mens die saad in die 
grond gooi, en hy gaan slaap en 
staan op nag en dag, en die saad 
spruit uit en word groot - hoe weet 
hy self nie. 

Daar is vir ons as Kerk oorvloe- 
dige rede om te glo dat die Woord 
van God self `n dinamiese woord is — 
dat God deur Sy woord Sy gemeente 
regeer en in stand hou. 

Die geskiedenis van ons Kerk van 
die begin af, dwarsdeur die jare van 
herderloosheid na die Groot Trek, 
deur die donker jare na kerkverenig- 
ing, deur die armoedsjare na die 
Tweede Vryheidsoorlog, spreek dui- 
delik daarvan dat dit nie mense- 
middele en -pogings was wat ons as 
Kerk in stand gehou het nie. 

Vir jare soms was die hele Kerk 
sonder predikant en voortdurend nog 
is daar `n groot tekort aan dié kragte; 
aan behoorlike organisasie, aan ge- 
organiseerde bearbeiding van die 
hele Kerk kon ons nog nooit kom 
nie. Skemas en planne wat gereeld en 
voortdurend uitgevoer word is nog 
byna onbekend in die Kerk. 

Mense het min gedoen en kén min 
doen om die Kerk in stand te hou. 
Menslikerwys moes verwag word dat 
die Nederduitsch Hervormde Kerk 
sou kwyn-selfs verdwyn. 

En tog dit het gebly — dit het ge- 
groei. 

Waarom? 

Slegs deur die Woord wat uitge- 
strooi is. 

Ons kan met dankbaarheid daar- 
aan dink dat die Evangelie van Jesus 
Chritus - die Woord wat spreek van 
Sy genade — Sy genade waardeur ons 
gered word, sonder verdienste van 
mensekant, dat die Woord nog altyd 
sentraal in ons Kerk gestaan het. 

Die saad is uitgestrooi en dit het 
gegroei. Hoe weet ons self nie. Ons 
kan dit nie verklaar nie. Ons kon dit 
nie laat groei nie. Maar dit weet ons: 
Omdat dit die Woord van God is, 
daarom groei dit. 

As ons maar die Woord bring, dan 
hoef ons nie angstig te jaag, te ofr- 
ganiseer, te probeer uitoorlê om 
vrugte op die Woord te bewerk nie. 

God wat vantevore baie keer en op 
baie maniere tot ons gespreek het 
deur die profete, het in die laaste dae 
tot ons gespreek deur Sy Seun. 

En dit is `n duidelike Woord wat 
Hy gespreek het — dis so duidelik dat 
niemand kan twyfel of Hy `n God 
van genade is wat graag die sonde 
vergewe, wat al die sonde vergewe. 


Dit is daarom `n Woord wat juis in 
die diepste behoefte van die mense 
voorsien. 

Want ons behoefte is nie om hier 
op aarde voorspoed te smaak nie — 
ons lewe nie as ons `n aardse paradys 
bereik het nie. 


Na volgende bladsy 


Maar die lewe is ddir, dié lewe en 
dié vrede wat alle verstand te bowe 
gaan — dit is daar waar ons vrede by 
God het, waar die skeidsmuur van 
die sonde, nie slegs tussen mense nie, 
maar tussen ons en God verwyder is, 

Van die vernietiging, van die uit- 
wissing van die skeidsmuur spreek 
die evangelie van Jesus Chritus. 

En dit is die Woord wat aan ons 
toevertrou is - nie om in `n sweetdoek 
toe te bind en te begrawe nie, maar 
om dit in die wêreld te verkondig. 

Deur die Woord word ons geeste- 
lik toegerus, word ons geestelik weer- 
baar teen die verwildering van hiedie 
tyd, teen die aanslae van die duiwel. 

Maar dat ons geestelik weerbaar is, 
is nog nie die belangrikste nie. 

Die belangrikste is dit: As ons die 
Woord verkondig, dan doen ons die 
werk van God; en Sy werk sal nie 
doodloop nie. 

Die hemel en die aarde sal verby- 
gaan maar Sy Woord sal nooit verby- 
gaan nie. 


Amen. 


Die oordenking van Mei was van ds. J. 
Breytenbach en nie J.P. Labuschagne 
nie. 





Prof. Dr. H.P. Wolmarans ontvang die 
H.C.M. Fourie penning 


(Foto van Hoofstad) 

Sy edele die Eerste Minister en mev. Vorster word ontmoet vir die opening. 
V.l.n.r.: Mnr. en Mev. A.B. v. N. Herbst, Ds. A.J. Nolte, Mev. en Mnr. J. Vorster 


(Foto van Hoofstad) 





Die Moderamen verkies 


V.l.n.r: Ds. S.P. Viljoen, Vise-voorsitter, Ds. A.J. Nolte, Voorsitter, Ds. P.M. Smith, 
Skriba, Dr. J.P. Oberholzer, Vise-skriba. 

SKRIFVERKLARING 





Tipies van die eerste hoofstuk van 
Nahum is die voordurende wisseling 
van die persone wat aangespreek 
word. Dit gee `n indruk van die be- 
woënheid van die profeet, van die 
opgewondenheid waarmee hy sy 
boodskap oorbring, `n boodskap wat 
so oorweldigend is dat hy byna nie 
weet waar om te begin en wie om 
eerste aan te spreek nie. Hy spring 
van die Assiriërs met `n retoriese: 
,Wat bedink julle teen die HERE ?” 
(vs. 9) na die stad Ninevé self: ,, Uit 
jou het uitgegaan een wat kwaad teen 
die HERE beraam het” (vs. 11). In 
vs. 13 word Juda weer getroos en of 
van Assirië as politieke grootheid of 
van die koning van Assirië in die 
derde persoon gepraat wie se juk ver- 
breek en wie se stroppe stukkend 
geruk sal word in die groot wending 
(,maar nou”, vs. 13) wat voor die 
deur staan. In die Ou Testament is 
die juk sinnebeeld van die las wat `n 
eie of `n vreemde koning (respektie- 
welik Salomo, 1 Kon. 12 : 4 en die 
koning van Babel, Jes. 47 : 6) die volk 
oplê. Die verwyt gaan nie oor die juk 
as sodanig nie, maar omdat dit `n 
swaar drukkende juk is. Maar in Jer. 
30 : 8 en hier in Nahum is die juk die 
simbool van knegskap. van diens- 
baarheid. Dit kom in die Ou Testa- 
ment meer in hierdie negatiewe bete- 
kenis voor, sodat verbreking van die 
juk en vandie stroppe waarmee die 
juk aan die trekdier vasgemaak word, 
bevryding simboliseer. Ook in die 
Babilonies-Assiriese kultuur vanaf 

Die Blye Boodskap (Nah. IX) 


die oud-Babiloniese tyd is die juk 
van die godheid of die koning wat `n 
volk opgelê word aanduiding van die 
onderworpenheid van daardie volk 
aan die vreemde godheid of heerser. 


Dr. W.C. van Wyk 


Veral in die Assiriese koningsin- 
skripsies lees ons tot vervelens toe 
dat koning Sargon sy juk op die 
vyand gelê het of dat koning San- 
herib sy vyande ,,aan die juk van sy 
heerskappy” onderwerp het of hulle 
Sy juk laat trek het.” Dit lyk byna 
of Nahum hier reageer op die 
koningsinskripsies wanneer hy sê dat 
die HERE self die juk en die stroppe 
wat Juda opgelê is, sal verbreek. 

In vs. 14 word stellig die koning 
aangespreek. Dit is nie onmoontlik 
dat Assirië hier verpersoonlik word 
en daarom as geheel aangespreek 
word nie, hoewel wat hier gesê word, 
beter sin maak as dit op `n indivudu 
betrekking het. Uit wat ons vroeër 
gesê het oor die eenheid en lotsver- 
bondenheid van vors en land, hoef 
ons hierdie twee opvattings nie teen 
mekaar uit te speel nie, maar impli- 
seer die een die ander. Aan watter 
spesifieke koning van Assirië moet 
ons dink ? Dit moet een van die laaste 
konings wees wat daar regeer het 
voordat Nivivé in die jaar 612 tot `n 
val gekom het. Hiervoor kom alleen 
drie konings in aanmerking, waar- 


van Assurbanipal (668 - 626) die 
bekendste, en van al die Assiriese 
konings, een van die beroemdste was. 
Maar die profesie van Nahum ver- 
onderstel die onmiddellike nabyheid 
van die val van Nivevé en weerspieël 
die hoop wat Juda en Israel gehad 
het om weer as een ryk verenig te 
word (2 : 2). Hierdie verwagting kan 
ons die beste begryp, as ons die pro- 
fesie van Nahum plaas in die jare na 
die dood van Assurbanipal, toe die 
verwarring rondom die troon in 
Assirië self en die opkoms van die 
Chaldeërs onder Nabopolassar in 
Babilonië en van die Meders die kli- 
maat geskep het vir gedagtes van 
bevryding van die juk van Assirië. 
Dit was die tyd toe die jong koning 
Josia van Juda ook doelbewus in 
hierdie rigting gewerk het deur stuk- 
kie vir stukkie die noordelike ge- 
biede wat in die Assiriese provinsie- 
sisteem ingelyf was, te beset. Dat hy 
die Assiriese juk afgewerp het was 
meer as uit enigiets anders duidelik 
uit die uitroeiing van die afgode uit 
die ganse grondgebied van Israel 
(2 Kon. 23). Verwydering van buite- 
landse gode, in hierdie geval veral die 
Assiriese astrale gode, die son, maan 
en die sterre, vir wie in Jerusalem 
vereringsplekke ingerig is, het neer- 
gekom 6p politieke opstand en on- 
afhanklikheidsverklaring van Assirië. 

Wanneer die einde van die Assi- 

riese koning en die wêreldryk dan 
aangekondig word met die woorde; 
jy is te lig bevind” (1 : 14) herinner 
dit aan die woorde waarmee Daniël 
later in sy uitleg van die skrif aan die 
muur die einde van die Nieu-Babilo- 
niese ryk, die wêreldryk wat die 
Assiriese ryk opgevolg het, verkondig 
(Dan. 5 : 27, ,,u is op die weegskaal 
geweeg en te lig bevind”). Hoewel 
die woorde in die Hebreeus van Na- 
hum en die Aramees van Daniël heel- 
temal van mekaar verskil (Hebr. ,,te 
lig wees”, Aram. ,,gebrekking, min- 
derwaardig wees”) is die twee voor- 
stellings agter hierdie uitsprake die- 
selfde. Ons moet hierby die beeld van 
`n Outydse weegskaal met sy (wee 
skaalpanne in gedagte roep. Ons 
het Egiptiese afbeeldinge waarby die 
hart van `n gestorwene deur die god- 
heid in die een skaalpan geplaas 
word, teenoor die veer van waarheid 
in die ander skaalpan of om te lig 
bevind en verslind te word Of om ge- 
wigtig, belangrik gevind te word en 
die lewe van die hiernamaals deelag- 
tig te word. Hoewel die voorstelling 
van die Ou Testament nie dieselfde is 
nie, lê die gedagte van verwerping 
ook agter ,,te lig bevind word”. Dit 
staan gelyk aan vervloeking; deur die 
vervloeking van Gods vyand word 
die eer en die heerlikheid aan God 
toegebring. 

Waar in die voorafgaande verse die 
blye boodskap op indirekte wyse tot 
Juda gekom het in die aankondiging 
van die ondergang van Ninevé, word 
dit in 1 : 15 (Hebreeuse teks 2 : 1) op 
positiewe wyse gedoen deur Juda op 
te roep om fees te vier. 

4Kyk, op die berge die voete van 
hom wat die goeie boodskap bring, 
wat vrede laat hoor: Vier jou feesdae, 
o Juda, betaal jou geloftes!” Dit is 
verby met Ninevé! Dit is die blye 
boodskap wat die boodskapper uit 
die noorde uitroep terwyl hy oor die 
heuwels na Jerusalem aangesnel 
kom. God se heil vir sy volk, het naby 
gekom. Dit is reeds so `n werklikheid 
dat die volk opgeroep word om fees 
te vier en die offers te bring wat hulle 
in hulle nood aan God belowe het as 
Hy hulle sou bevry. Die vyand is oor- 
Win, daar is vrede, `n nuwe toekoms, 
'n nuwe verenigde volk. 


| KRONIEK | 


Onlangs is in ,,Die Kerkbode”, die 
maandelikse orgaan van die N. G. 
Kerk, deur `n korrespondent gekla 
oor die gehalte van die prediking wat 
die korrespondent gedurende `n va- 
kansie kon beluister. Die korrespon- 
dent kla dat die preke netsowel in n 
Joodse sinagoge of `n Mohamme- 
daanse moskee gehou kon gewees 
het aangesien Christus nêrens in een 
van die preke selfs genoem was nie. 
Dat Christus die middelpunt van die 
prediking is en moet wees, het blyk- 
baar nie by een van die predikers in- 
druk gemaak nie. 


ET soortgelyke trant kla `n tweede 
korrespondent dat die prediking in 
sy ,,vakansiegemeente” waar hy gaan 
ontspan het na `n jaar se arbeid, geen 
Skrifuitleg was nie. Die teks uit die 
Skrif was bloot `n kapstok waaraan 
allerlei stigtelike gedagtes opgehang 
is. Skrifuitleg het egter nie ter sprake 
gekom nie. 


'n Predikant het ook sy rus nodig 
na `n jaar se arbeid. Die rus van 
predikant en gemeentelid kan egter 
nooit sinvolle versterking wees vir 
die taak wat wag tensy daar ook 
positief vanuit Gods Woord geleef en 
geluister word nie. Nie alleen die lig- 
gaam het rus en voedsel nodig nie, 
maar die ganse mens, dws. die mens 
na liggaam en gees. Die Heer van die 
Kerk, Jesus Christus, roep immers 
die wat vermoeid en belas is na Hom 
toe om by Hom ware rus te vind. 
Naas die rus bied Hy ook die brood 
van die lewe aan waarsonder `n 
mens nie kan bestaan nie. Sonder 
hierdie brood word die pad vir `n 
mens teveel soos vir `n Elia vanouds. 


Die prediker wat `n slang aanbied 
i.p.v. 'n vis of `n klip i.p.v. `n brood, 
kan seker nie gerus wees of voel nie. 
Die brood van die lewe mag immers 
nie verkwansel word vir allerlei 
praatjies wat nog kant nog wal raak 
nie. Selfs die vermoeide prediker wat 
gaan rus, moet na die vakansie-oord 
gaan, voorberei en toegerus om die 
Woord te verkondig en moet nie 
staatmaak op die geimproviseerde 
preek wat uit die ,,geestelike mou” 
geskud is nie. Die ,,geestelike mou” 
is gewoonlik leeg. Daar is geen plaas- 


Die Kansel en die Prediker 


vervanger by die Woordverkondig- 
ing vir die gebed en studie nie. 
Hierdie klagtes uit `n susterkerk, 
sal seker vir alle predikante tot aan- 
sporing wees om tydens sy vakansie 
nie 'n ,,vakansiepreek” aan te bied 
nie, maar om daardie geleentheid te 


Dr. A.J.G. Dreyer 


benut om die Woord van God in sy 
volle omvang helder en duidelik te 
stel, sodat die vermoeide vakansie- 
ganger van die rus van Christus mag 
hoor wat alle kommer en sorge weg- 
neem, omdat Hy die bron van die 
kommer en sorge, nl. die sonde, weg- 
neem en ons die ewige lewe bied deur 
die brood van die lewe, nl. sy Woord. 
Die ,,vakansieprediking” moet geen 
aanleiding aan die gemeente van 
Christus bied om ook vakansie te 
neem t.o.v. die Kerk en die Woord 
van God nie. 

Omdat Jesus Christus, en Hy as 
die Gekruisigde, in die prediking 
vervang word deur allerlei ideologieë 
en filosofieë of deur moraal- en 
sedepraatjies, kom daar allerlei 
vreemdsoortige strominge in ons 
kerke- en volkslewe. Baie kerkmense 
weet nie meer wat hulle glo nie of 
waarom hulle glo nie. Omdat ons 
nie bou op die enigste fondament en 
hoeksteen van die kerk, Jesus Chris- 
tus nie, daarom kan ons ook nie meer 
die geeste onderskei nie. Ons word 
ingesluk en meegesleur deur die 
stroom van die tydsgees. 


Die Tydsgees: 

Die tydsgees is een van verdraag- 
saamheid en lankmoedigheid teenoor 
Rome en ander godsdienste. Daar is 
'n strewe na eenheid en gelykmaking 
van alle godsdienste en kerke. Hier- 
die gees van verdraagsaamheid is 
bereid om alle geskille en verskille 
uit die weg te ruim, om prinsiepe en 
belydenis oor die hoof te sien in die 
angsvallige jag na eenheid. Hierdie 
verdraagsaamheid van die ekume- 
niese — en wêreldstrewe, is egter on- 

Die boek Exodus neem ʼn sentrale 
plek onder die boeke van die Pen- 
tateuch (eerste vyf boeke van die 


Bybel) in. Waar dit in Genesis 
(,,wording”) gaan om die wordings- 
geskiedenis van die mensheid en die 
voorgeskiedenis van die volk Israel, 
gaan dit in Exodus om die wordings- 
geskiedenis van Israel. Gen. 12 : 50 
bring in die aartsvaderverhale vir ons 
meer familiegeskiedenis, terwyl ons 
in Exodus duidelik met die begin van 
die volksgeskiedenis te doen het. As 
ons dit so stel, kan die misverstand 
ontstaan dat die volk Israel in Exo- 
dus in die middelpunt staan. Dit sou 
die geval kon wees indien ons in Exo- 
dus te doen het met die werk van `n 
historikus wat `n ontwikkelingsge- 
skiedenis van sy volk skrywe. Dan 
sou ons onmiddellik kon opmerk dat 
daar baie dinge verswyg is wat ons 
graag Sou wou geweet het, terwyl 
daar ander dinge weer vermeld is wat 
uit `n historiese oogpunt nie ter sake 
is nie. 

Maar die oogpunt waaruit hierdie 
geskiedenis beskou word, is dat God 
in die geskiedenis met sy volk handel. 
God staan in die middelpunt. Hy 
openbaar Hom aan Moses as die 
God van Abraham, Isak en Jakob, 
wat die jammerklagte van die He- 
breërs in Egipte gehoor het en ge- 
dink het aan die verbond wat Hy 
met die aartsvaders gemaak het. Op 
hierdie wyse tree God na vore as dié 
Een wat aan die geskiedenis gestalte 
gee (Ex. 3 en 6). Israel se geskiedenis 
kan alleen verstaan word as dit as 
daad van God gesien word. Sy be- 
lofte van `n volk so talryk soos die 
sterre aan die hemel (Gen. 12 : 2, 
15 : 5) wat aan Abraham gedoen en 
aan die ander aartsvaders bevestig is 


(Gen. 26 : 3, 4; 28 : 13, 14), sy be- 
lofte van `n land as lewensruimte, 
was die kiemselle van Israel se volks- 
bestaan. As `n mens die Naam van 
God uit hul geskiedenis verwyder, 
bly niks oor nie behalwe `n paar ge- 
beurtenise sonder sin en samehang. 


Dr. W.C. van Wyk 


Dit is nie moontlik om oor die 
boodskap van `n Bybelboek te praat 
sonder dat die inhoud daarvan aan 
die orde kom nie. Reeds die naam 
van die boek wys op `n belangrike 
deel van die inhoud. Exodus beteken 
uittog”, bedoelende die uittog uit 
Egipte, hoewel net `n gedeelte van 
die boek oor die uittog self handel. 
Van die begin van die boek Exodus 
af tot aan die einde van die boek 
Deuteronomium lees ons oor die lot- 
gevalle van die wandelende Gods- 
volk, die volk wat van Gods be- 
loftes af op weg gegaan het en onder- 
weg was na die vervulling van daar- 
die belofte, `n geskiedenis wat hom 
heeltemal buite die beloofde land 


DIE BOODSKAP 
VAN DIE BOEK 
EXODUS 


afgespeel het. Aan die begin van 
hierdie geskiedenis hoor ons van 
groot nood, van `n volk wat om be- 
vryding roep uit sy knegskap in die 
slawehuis van Egipte; en van die red- 
dingsdaad van God uit daardie nood 
(Ex. 1 : 14). Dit vorm die middel- 
punt van die hele Pentateuch. Gods 
redding was die grondslag vir die 
volksgeskiedenis, alleen: daardeur het 
die volksgeskiedenis moontlik ge- 
word. In Ex. 15 vind ons die loflied 
op die redding, met sy hoogtepunt in 
die refrein van Mirjam, die suster van 
Moses en A#ron: ,,Sing tot eer van 
HERE, want Hy is hoog verhewe. 
Hy het die perd met sy ruiter in die 
seëlpewerp” (Ex. 15 21). 

Naas die redding uit Egipte (1 - 14) 
is daar nog ander temas in die boek 
Exodus. God se leiding en bewaring 
in die woestyn is die tweede tema, 
wat in Exodus net begin word en 
onderbreek word deur `n derde tema, 
die verbondsluiting by Sinai (19 - 24) 
en eers weer in Numeri 10vv. verder 
verhaal word. Ons bepaal ons hierdie 
keer by die eerste gedeelte, by ver- 
drukking en uittog. 

Aan die uittog is onlosmaaklik die 
gestalte van Moses verbonde. Hy 
word deur die HERE geroep om sy 
volk uit die knegskap uit te lei. Maar 
die roeping vind eers plaas nadat hy 
self probeer het om teen die ver- 
drukking van sy volksgenote op te 
staan. 


Na volgende bladsy 





Pereniaing Van Ebangeliediensaesindes 


UNIVERSITEIT VAN PRETORIA, BUITEMUURS 

1970 vier ons 


Kwarteeufees! Die fees word vir die middel van Junie beplan en sal die 
vorm van 'n funksie en dankdiens aanneem. 

Almal wat vroeër V.E.G .-lede was word vriendelik versoek om hul adresse 
en die posisie wat hul in V.E.G. beklee het voor 6 Junie aan: 


Die Organiseerder, 
V.E.G. Kwarteeufees, 
Posbus 3018, 
PRETORIA 


te stuur ten einde die huidige bestuur in staat te stel om u volledig 


omtrent die fees in te lig. 

DIE BOODSKAP VAN EXODUS 


Vervolg van vorige bladsy 


In Ex. 3 : 1 - 8 lees ons sy roep- 
ingsgeskiedenis, waarin die grondlig- 
gende die ontmoeting is tussen God 
en mens. Dit is 'n wonder wat ge- 
beur as God Homself aan `n mens 
Openbaar, aan daardie lewe `n nuwe 
rigting gee deur die toewyding en 
daad van die geroepene `n wending 
in die lotgevalle van `n hele volk te- 
weegbring. Soos profete na hom, 
voel hy hom onbekwaam, en bo- 
wendien, wie sal hy sê het hom ge- 
stuur? Aan Moses openbaar die 
HERE sy Naam, Jahwe, sy eienaam. 
Sy wese openbaar die HERE in die 
geheimsinnige woorde: ,,Ek is wat 
Ek is.” Daarmee druk die HERE 
tegelyk sy teenwoordigheid uit, dat 
Hy die een is wat dddr is, in verhou- 
ding met `n mens tree, soos Hy aan 
Moses sê: ,,Ek sal met jou wees,” en 
tegelyk die geheimsinnigheid van sy 
wese, dat Hy altyd vry bly in sy ver- 
houding teenoor die mens, dat 'n 
mens nie oor Hom kan beskik of 
Hom kan besit nie. Reeds die feit dat 
die HERE sy Naam aan Moses en so 
aan die volk openbaar, toon iets van 
die selfvernedering van God, `n 
selfvernedering wat in Jesus, wat 'n 
gewone naam soos ander mense ge- 
dra het, sy vervolmaking gevind het. 

, As middelaar tussen God en volk 
is Moses verbonde aan profete soos 

` Jeremia en aan die Godverlatene aan 
die kruis. Op die blydskap oor die 
moontlike verlossing volg die toorn 
van die volk wat moet ly onder die 
verswaarde omstandighede as die 
eerste onderhandelinge met die Farao 
misluk. Eensaam staan die middelaar 
tussen God en volk, soseer dat hy nie 
net teenoor God kla nie, maar Hom 
aankla. Ook nadat die volk uitgetrek 
het en sien hoe die Egiptenare hulle 
agternajaag, is die muitery weer daar, 
staan Moses weer alleen op die weg 
wat hy nie self gekies het nie. 

Dan gebeur die wonder: die water 
van die Skelfsee vloei weg en die 
Israeliete trek droogvoets deur, en 
toe die agtervolgende Egiptenare hul- 
le byna ingehaal het, vloei die water 
weer terug en verswelg die vyand! 
Dit was die HERE wat hulle gered 
het toe hul nood die hoogste was. 
Hy het sy woord gestand gedoen. 


Van toe af, deur al die eeue heen, het 
hierdie Goddelike reddingsdaad die 
grondsteen van die geskiedenis van sy 
volk gebly. Dwarsdeur die Ou Testa- 
ment word dié God bely en besing 
wat sy volk wonderbaarlik uit Egipte 
uit die slawehuis uitgelei het. Die 
uittoggeskiedenis in die boek Exodus 
dra die kerngetuienis van Ou en 
Nuwe Testament: God openbaar 
Homself aan mense in nood, Hy is 
die Redder wat redding bring ,,selfs 
as ons sidder vir die dood.” 


DIE TYDSGEES 

verdraagsaam en uiters vyandig teen 
elkeen wat met hulle verskil en die 
eenheid nie as die een en die al van 
die kerk van Christus sien nie. T.w.v. 
eenheid met Rome en die wêreld- 
mening, is die ,,verdraagsames” egter 
bereid om onverdraagsaam en liefde- 
loos te wees teenoor diegene wat van 
hulle verskil en Christus, die Heer 
van die kerk, bo alles wil stel. 

Volgens `n berig in ,,De Kruis- 
banier” word daar in September 1970 
`n wêreldkongres in Kyoto (Japan) 
gehou oor godsdiens en vrede. Aan 
hierdie byeenkoms sal deelneem ver- 
teenwoordigers van die tien grootste 
wêreldgodsdienste. Die kongres wil 
ondersoek in hoeverre die Christe- 
like kerke en die wêreldgodsdienste 
bereid sal wees om saam aksies te 
voer vir wêreldvrede. Die stigting van 
`n studiesentrum word ook beoog. 
Hierdie sentrum moet publikasies en 
studiemateriaal van die stigting be- 
hartig en ook kommissies stuur na 
spanningsgebiede waar `n interna- 
sionale en neutrale godsdienstige af- 
vaardiging tot ontspanning van die 
situasie sou kan bydra. 

Die konferensie te Kyoto word 
voorberei deur die Roomse aarts- 
biskop Fernendes van New Delhi. 


Die konferensie is die breinvrug van 
die ,,Konferensie van alle gods- 
dienste in die Sowjet Unie vir same- 
werking en vrede tussen die volkere” 
wat gedurende Julie 1969 in die 
klooster Zagorsk by Moskou gehou 
is. 

Hierdie konferensie wat bygewoon 
is deur persone uit die Russiese Or- 
todokse Kerk, Rooms Katolieke, 
Protestante, Jode en Moslems het 
dan ook geëindig soos verwag kan 
word. Vir die kommunis immers is 
vrede dié wêreldtoestand waar die 
kommunisme die baas speel en alle 
teenstand of verset kan vernietig. 
Die besluite van hierdie kongres is 
volkome in ooreenstemming hiermee. 
Hulle veroordeel die Amerikaanse 
aggressie in Viëtnam, die Wes-Duitse 
regering word beskuldig dat hy die 
koue oorlog in Europa aan die 
gang hou; kolonialisme en rassisme 
word veroordeel; Israel word ver- 
oordeel en die Arabiese ,,broeder- 
volke”, die ,,patriotte” van Grieke- 
land, Spanje en Portugal word ver- 
seker van die solidariteit van die 
Sowjet in hulle stryd. Aldus die 
Kruisbanier. 

Wie aan hierdie konferensie gaan 
deelneem, weet ons nie. Maar dit is 
seker dat hierdie ,,vredeskonferen- 
sie” niks te doen het met die vrede 
van die Skrif nie. Dit is `n duiwelse 
spel van woorde waarin diegene 
wat Christus verlaat of verruil die 
verskrikking van `n kommunistiese 
vrede” te laat sal ontdek. Kuba en 
Sjina en talle ander volke het te laat 
ontdek dat die kommunistiese 
wêreldorde ,,vrede” najaag deur die 
bloedbad van aggressie en rewolusie 
en hierdie ,,vrede” so vertolk dat die 
mens 'n rat is sonder wil en sonder 
gewete in die genadelose kommunis- 
tiese masjien van wêreldoorheer- 
sing. 


Die belydenis is `n liefdeslied van 
die bruid jeens haar Bruidegom. 


Prof. A. A. van Ruler. 

| VRAEBUS 


Vraag: 


Br. P. J. Vorster van Spitskopvlei, 
Bloemhof, oor Cradock, K.P. skry- 
we: 
Graag wil ek u opinie oor die vol- 
gende hê. Vir jare al was ek in `n 
vertwyfeling oor die feit dat die Here 
Jesus verskeie siek mense genees het, 
naamlik deur die duiwels te betig en 
uit te jaag. 

Nou wil dit vir my voorkom dat `n 
mens duidelik by sekere geestelike 
versteurdes kan agterkom, dat hulle 
sekere tye wel deur `n duiwel of 
duiwels regeer word. 

Ek was vir twee maande'saam met 
SO `n mens. 

Nou sommige dae is dit net `n 
soort politiek, dan weer prys hy die 
N.G. Kerk. Vir hom is dit dan die 
enigste kerk. Dan weer is dit die 
slegste kerk. Wat `n skok was dit vir 
my een oggend omtrent 5.30 vm. 
Die persoon verklaar toe, dat die 
Jode nooit vir Christus kon aan- 
vaar as koning nie. 

Want, sê hy, Christus het wel `n 
Vader, hier op aarde gehad, naamlik 
die pous, wat dan vir Josef sou ge- 
bied het om met Maria te trou. 

So dink ek tog die persoon gee 
nie sy eie opinie nie, dog `n duiwel 
in hom gee dit. 

Kan so n persoon nou werklik 
verantwoordelik gehou word, vir 
sulke vreeslike woorde. 

Sommige dae praat hy so nor- 
maal Soos enige persoon, en dan 
weer probeer hy sy bes om sonde te 
soek? 


Joh. Dreyer. 


Antwoord: 


Die vraag kom eintlik neer op die 
verskynsel besetenheid, waarvan ons 
veral in die Evangelies veel lees. 
Blykbaar het die duiwel in die 
periode die volheid van die tyd toe 
die Verlosser op aarde gekom het, 
die grootste openbaring van sy 
duiwelse mag getoon om so moontlik 


BESETENHEID 


die koms van die koninkryk van die 
hemele te verydel. 

Die uitwerping van bose geeste 
deur Jesus, soos verhaal in die vier 
Evangelies, is `n teken dat die ryk 
van God gekom het en dit moet 
gesien word as `n deel van die stryd 
teen die duiwel en sy handlangers, 
en dat die Seun van die mens mag- 
tiger is as die duiwel en sy trawante. 
Op sy bevel wyk hulle en soms moet 
hulle met dié geleentheid ook nog 
sy mag tot bevryding van die mens 
erken. (Hand. 16: 16, 17; 19: 15) 

Ons moet egter daarop wys dat 
daar verskillende vorme van beseten- 
heid is en deur die moderne genees- 
kundige word sommige daarvan aan- 
gesien as kranksinnigheid en ander as 
geestessiektes. In die laaste geval 
praat ons mense van ,,`n stryd” wat 
iemand het. Albei hierdie twee ge- 
valle moet onderskei word van 
duiwels besetenheid. In hierdie geval 
beteken dit dat so iemand na liggaam 
en siel oorheers word deur een (Luk. 
d: 33 — 36) of meer (Luk. 8: 2) of 
deur `n menigte van duiwels. (Mark. 
5: 9). Hulle ontneem so iemand dan 
heeltemal die heerskappy oor sy eie 
doen en late. Hy word `n blote 
werktuig dan in die hande van een of 
meer bose geeste. 

In so `n geval is dit nie meer die 
persoon self wat spreek of optree 
nie, maar hy is die mondstuk van 
die duiwelse mag wat hom beheer, hy 
het 'n prooi van die mag van die 
duisternis geword. Hy kan dus nie 
in daardie toestand verantwoordelik 
vir sy doen en late gehou word nie. 


Ons word of deur Christus en sy 
genade gelei, of deur die duiwel 
beheers... Ons is onder die mag van 
die sonde en duiwel en alleen die 
oormag van die genade kan ons uit 
hierdie slawerny verlos. 


Prof G. C. van Niftrik. 

Elke deel van u liggaam kry 
sy lewensenergie van die suur- 
stof en voedingsstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel `n bie- 
tjie moeg, sy klopping swak of 
onreëlmatig. Dit is egter nie altyd 
aan `n ernstige hartkwaal ('n saak 
vir die spesialis!) te wyte nie. 
Dikwels dui dit eenvoudig op 
verswakte hartspiere en gevolg- 
like ondervoeding van u liggaam 

. en dit kan u baie afmat en 
uitput. 

In sulke gevalle gee Dr. Allens 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel `n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


R1.00 by apteke oral. 


Die S.A. Bybelgenootskap 150 jaar in Suid-Afrika 


,In ons gebede spreek ons tot God; 
In die Bybel spreek God tot ons.” 
(Dr. H. C. M. Fourie.) 

Op Donderdag, 1 Junie 1933 is die 
eerste Afrikaanse Bybel uit die kis 
gehaal by Bybelhuis, Kortmarkstraat 
38, Kaapstad. Dit is sekerlik `n mees 
denkwaardige gebeurtenis. Vir ons 
Bybelvertalers moes dit `n verruk- 
like ervaring gewees het om die 
eerste eksemplare met hulle eie oë te 
sien en ter hand te neem. Jare van 
harde werk was vir hulle agter die 
rug. Hoe het hulle nie gesukkel om- 
dat ,,Job nie Afrikaans wou praat 
nie”? `n Groot en voor God ver- 
antwoordelike taak is met groot 
kundigheid afgehandel . . . voor 
lopig. Met sy kosbare vrag van 
10,000 Afrikaanse Bybels het die 
Carnarvon Castle op 29 Mei 1933 in 
Tafelbaai sy anker gegooi. Op 27 
Augustus 1933 is die Afrikaanse By- 
bel op feestelike wyse in Bloemfon- 
tein in gebruik geneem toe `n groot 
skare mense in die Marksaal aldaar 
byeengekom het. Oor die lengte en 
breedte van ons vaderland het die 
kerkklokke gebeier. ,,Loof die Here, 
o my siel, en alles wat binne in my is 
Sy heilige Naam. Loof die Here, o 
my siel, en vergeet geeneen van Sy 
weldade nie”. 

Die vyf eindvertalers, t.w. Totius, 
prof. E. van Rooyen, dr. H. C. M. 
Fourie, dr. J. D. Kestell en prof. 
B. B. Keet is versoek om elk `n kort 
boodskap” by hierdie heuglike ge- 
leentheid neer te skryf. In hulle eie 
handskrif is dit vir die nageslag be- 
waar. Mens sou wil aanneem dat dit 
,boodskappe” sou wees wat kom 
uit die harte van manne wat self diep 
aangegryp is oor die feit dat hulle die 
vrug op hulle arbeid saam met hulle 
kerke kon beleef. Mens sou ook wil 
aanneem dat hierdie gevleuelde woor- 
de iets van hulle geloof, hulle bely- 
denis, hulle ,,teologie” sou weer- 
spieël, iets van hulle Skrifbeskouing. 
Mens sou voorwaar oor elk van 
hierdie nagelate boodskappe van die 
vyf manne, lank en breed kon skryf 
en praat. Die Pinkstergebeure het 
prof. B. B. Keet waarskynlik na aan 
die hart gelê, want hy skryf slegs 
hierdie een sinnetjie neer: ,,Ons hoor 


hulle in ons eie taal oor die groot 
dade van God spreek”. (Hand. 2 
vers 11). Prof. E. E. van Rooyen si- 
teer uit die Ou en Nuwe Testament: 
,Die gras verdor, die blom verwelk; 
maar die woord van onse God hou 
stand tot in ewigheid”. (Jesaja 40 
vers 8) ,,Die hele Skrif is deur God 
ingegee en is nuttig tot lering, tot 
wederlegging, tot teregwysing, tot 
onderwysing in die geregtigheid, so- 
dat die mens van God volkome kan 
wees, vir elke goeie werk volkome 
toegerus”. (1 Tim. 3, 16 en 17). 


Dr. P.J.T. Koekemoer 


Totius het in digterlike vervoering 
as'tware uitgeroep: 

,Maar vir my is U gebooie reiner, 
fyner duisendvoud, meer gelouterd 
en gekeurmerk as die allerfynste 
goud... Heer, U wet is my 'n won- 
der as'k sy diepte wil deurgrond; 
gaan dit oop, dan skiet dit glanse 
skoner as die mêrestond.” (Psalm 
11) 

Ook dr. J. D. Kestell het met `n 
woord uit Jesaja gekom: 

Want soos die reën en die sneeu 
van die hemel neerdaal en daarheen 
nie terugkeer nie, maar die aarde 
deurvogtig en maak dat dit voort- 
bring en uitspruit en saad gee aan die 
saaier en brood aan die eter; so sal 
My woord wees wat uit My mond 
uitgaan: dit sal nie leeg na my terug- 
keer nie, maar doen wat My behaag 
en voorspoedig wees in alles waartoe 
ek dit stuur”. Jes. 55, 1O en 11. 

In die klein wes Transvaalse dor- 
pie, weggesteek tussen die bosse, het 
`n Boereseun, saans en snags wan- 
neer sy gemeente lank reeds slaap, 
baie ure in sy studeerkamer deurge- 
bring. Hierdie jong predikant van ons 
kerk het die grondtaal van die Ou 
Testament veral, goed bemeester. 
Aan die universiteit van Utrecht, 
Nederland, het hy gepromoveer tot 
doktor in die Teologie. Is hy in ons 
kerk en sy volk het daar gewerk, stil 
nie. Marico, Groot-Marico, was nie 
groot nie, maar `n groot seun van sy 


kerk en sy volk het daar gewerk, stil 
en sonder grootheidswaan. Diens 
aan sy God, die Heer van die kerk en 
daarom ook diens aan die kerk en 
volk waarin God hom geplant het, 
het voorop gestaan. Vir my is dit 
goed om te weet dat ons kerk wel een 
klein blyk van waardering heel on- 
langs betuig het, toe die Kuratorium 
van ons Teologiese opleiding be- 
sluit het om die naam van Herman 
Fourie te verbind aan 'n erepenning 
wat van tyd tot tyd toegeken sal word 
tydens sittings van die Algemene 
Kerkvergadering, aan 'n persoon 
wat in die kerk werklik hoogstaande 
en verdienstelike werk gelewer het. 
Wanneer ons hier praat van 'n ere- 
penning waaraan die naam van dr. 
H. C. M. Fourie verbind is, is die 
bedoeling sekerlik nie `n verering in 
die verkeerde en onbybelse sin nie; 
nee, dis slegs `n waardering vir uit- 
staande werk gelewer, in dankbare 
herinnering aan die groot werk van 
Bybelvertaling wat deur dr. Herman 
Fourie veertig jaar gelede afgerond 
is. 

Ons het gesê dat hy as `n jong dok- 
tor, pas uit Nederland teruggekeer 
het. Wanneer mens na sy boodskap 
ten tye van die ingebruikneming van 
die Afrikaanse Bybel kyk, kan jy nie 
anders nie as om dankbaar-bly te 
wees dat in hierdie boodskap iets 
weerklink en deurklink van die goeie 
en Bybelse gedagtes, wat in daardie 
tyd in die teologiese en kerklike 
wêreld van Europa `n nuwe gees ge- 
skep het. Hierdie nuwe Bybelse gees 
wat soos `n koel aandluggie na `n 
snikhete dag (dae wat Marico ken) 
die kerk en kerkmanne (teoloë) 
daartoe gebring het om opnuut die 
hand in eie boesem te steek, en wel in 
die lig van die Woord-van-God, kon 
Herman Fourie indrink. Hy kon en 
het weldeeglik daarvan kennis ge- 
neem. Ons praat van `n ,,nuwe gees” 
in die kerklike en teologiese denke. 
Waarom `n nuwe gees? Is die ou 
,beproefde weë” dan alweer ver- 
laat? Het ,,ons Hervormers” nie `n 
inherente, min of meer ingebore af- 
keer en afkeuring van elke ,,nuwe 


Blaai om 

DIE BYBELGENOOTSKAP 150 JAAR IN SUID-AFRIKA 


Vervolg van vorige bladsy 


ding” in die kerk nie? Nee, dit is 
Hervormd wanneer `n Hervormde 
kerk oop en bereid is om hom telkens 
en telkens weer in die lig van die 
Woord te ondesoek. Met hierdie 
, Teologie - van - die - Woord”, dit is 
voluit BYBELSE Teologie, het dr. 
Herman Fourie kennis gemaak. Nou 
is dit so dat die studie van `n predi- 
kant nie afgehok word van sy predi- 
king nie. (n Gemeentelid hoef ook 
nie `n universiteitsgraad of diploma 
te besit om te weet of sylhaar predi- 
kant studeer, al dan nie. Ek het ge- 
hoor van `n dominee wat `n preek 
kan ,,uitdink” by die viswaters). Na 
afloop van die eredienste wat gelei is 
deur dr. Fourie, sou geen gemeentelid 
soos die verlore seun uitroep? ,,maar 
ek vergaan van honger”, nie. Laat 
ons net vir `n oomblik hierdie reeds 
genoemde boodskap van H. C. M. 
Fourie van nader beskou: 
sn ons gebede spreek ons tot God, 
in die Bybel spreek God tot ons. 


Ons is 'n gesin set 
van spaarders. 
Ons spaar 
by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 


VOLKSKAS 


Mag duisende die stem van God 
beluister wanneer uit hierdie Bybel 
gelees word, tot eer van God en tot 
saligheid van sondaars.” 

Juis hieroor gaan dit in die ganse 
Heilige Skrif. Daar is 'n gesprek, `n 
tweegesprek, `n dialoog tussen God en 
mens. God praat deur Sy Woord, die 
Bybel. Die mens antwoord dankbaar- 
biddend in die gebed. Dit alles het 
egter `n doel: dit geskied tot eer van 
God en tot saligheid van sondaars. 
Nader bepaald kan ons sy boodskap 
SO verstaan: 

1. Jn ons gebede spreek ons tot 
God: 'n Hele aantal jare gelede (on- 
geveer 15 jaar terug) sou daar voor 
een van ons kerk se jaarlikse predi- 
kantevergaderinge `n lesing gehou 
word, met `n opskrif wat ek nog 
goed onthou: ,,Hoe word ons weer 
`n biddende Kerk ?” Om een of ander 
rede is hierdie lesing nie gehou nie. 
Ek onthou die opskrif juis omdat 
dit `n opskrif dra wat self-ondersoek 








UFPINS 

— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR PRETORIA 


vra ten opsigte van die verhouding 
tussen God en mens, soos dit tot 
uitdrukking kom in die gebed en wel 
die gebed van die gemeente, die 
kerk. Miskien onthou ek die opskrif 
omdat dit iets van `n vermaning 
(beskuldiging, selfbeskuldiging?) in- 
hou, naamlik: hoe word ons WEER 
`n biddende kerk? Hierdie woordjie 
,.weer” impliseer immers dat daar `n 
tyd of tye was toe ons wel `n biddende 
kerk was, maar dat ons om een of 
ander rede of redes dit meer is nie. 
`n Biddelose kerk miskien? Nee, dis 
te sterk uitgedruk. Maar ... dan tog 
wel 'n kerk wat nie meer volhard in 
die gebed nie. Dis `n ontsettende ge- 
dagte . . . daarom onthou ons die 
aangekondigde maar nie-gehoue le- 
sing so goed. Is dit nie die groot her- 
vormer Johannes Calvyn wat in sy 
verklaring van die gelykenis van die 
onregverdige regter, daarop wys dat 
die kerk al te maklik vergeet om te 
volhard in die gebed, soos die wedu- 


VZo07é10/1 


wee elke dag volhard het in haar ver- 
soek dat aan haar reg moet geskied, 
totdat aan haar versoek voldoen is. 
Voorwaar, in ons gebede spreek ons 
nie tot `n onregverdige Regter nie 
maar tot die Regverdige God. Wan- 
neer die gebed van die gemeente en 
daarmee die gebed van die mens tot 
God, deur Jesus Christus, nie meer 
(of nie weer-en-weer) plaasvind nie, 
dan loof ons God nie meer nie en 
dan dank ons God ook nie meer nie. 
Hier het die Bybelvertaler, Herman 
Fourie, dus een van die mees wesen- 
like dinge van die geloof en geloofs- 
lewe aangeraak, in een klein sin- 
snede. 

2. In die Bybel spreek God tot ons: 
Hieroor wil ons nie veel sê nie. Elk- 
een wat ons kerkblad, ,,Die Her- 
vormer” lees, sal weet dat daar sedert 
verlede jaar elke maand nie minder 
nie as twee artikelreekse verksyn wat 
direk oor en uit die Bybel handel. 
Ons verwys na die artikels van prof. 
F. J. van Zyl oor ,Die Bybel” en na 
Ds. Gert Pelser se ,,Bybelstudie” 
reeks. Hierby kom vanselfsprekend, 
klokslag elke maand `n oordenking 
UIT die Bybel. So is dit en so 
HOORT dit te wees wanneer mens `n 
kerkblad van `n reformatoriese (Her- 
vormde) kerk lees. In die Bybel 
spreek God tot ons. In ons kerk se 
blad word die WONDER van hierdie 
feit, hierdie heilsfeit dat God JUIS 
SO spreek, in soveel skakeringe aan 
ons verduidelik. Hierdie WONDER 
dat God so spreek, is deur die Teolo- 
gie - van - die - Woord weer opnuut 
voorop as nommer een gestel. Ons 
sê: ,,weer”, want die kerkhervor- 
mers het dit voorop gestel (Sola 
Scriptura: d.w.s. deur die Skrif al- 
leen), waarna die verligte mens wat 
met sy intellek alles wou ,,opklaar” 
(Duits: Aufklirung), met die Bybel 
en Bybelse leer van die kerk op eie- 
magtige wyse die spot gaan dryf het. 
Hierdie verligte mens, vandag ge- 
noem ,,die mondige” mens, se be- 
skouing oor die Bybel is deur die 
nuwe” benadering werklik ont- 
masker. Ons kan nou weer aanvaar: 
In die Bybel spreek God tot ons, 
deur die geloof as vrug van die ge- 
tuienis van die Heilige Gees in ons 
harte. So en so alleen IS die Bybel 
die spreke van God. 

3. ,Tot eer van God” 

Calvyn en die kerhervormers wou 
deur al hulle arbeid die een groot 
feit onderstreep dat God en wat God 
aan die mens wou meedeel in Sy 


Woord, die Bybel. Daarom was hulle 
voortdurend besig met SKRIFUIT- 
LEGGING. 'n Kenner van die 
kerkhervormers se geskrifte wou 
eenmaal die werke van Calvyn, al sy 
talle boeke en geskrifte, onder een 
opskrif plaas. Watter titel sou mens 
tog bokant so 'n geweldige ,,opstel” 
gaan skryf sonder om die inhoud van 
al die geskrifte oneer aan te doen ?. 
Hy het drie latynse woordjies neer- 
geskryf: SOLI DEO GLORIA. Dit 
beteken: AAN GOD ALLEEN DIE 
EER. Vir my is dit ook hier duidelik 
dat dr. Herman Fourie `n egte en 
suiwere woord uit die kerkhervor- 
ming opgevang het toe hy dit sinvol 
gaan inweef het in twee kort sinne, 
in sy boodskap tydens die verskyning 
van die eerste Afrikaanse Bybelver- 
taling. Ja, daaroor gaan dit: ,,Ere 
aan God in die hoogste hemel . . .” 

Ad. ...TOT SALIGHEID VAN 

SONDAARS”: 

Die engele het die ,,ere aan God” 
voorop gestel, maar daar het die 
boodskap van hierdie dienende geeste 
nie geëindig nie. Nee, hulle is juis 
uitgestuur terwille van die wat die 
saligheid sal beërwe. Ons luister ver- 
der:” ... in die mense `n welbehae”. 
Verys die figuur van Calvyn by die 
,aan God alleen die eer”, dan kom 
die gestalte van Luther tog wel hiér 
onteenseglik duidelik na vore: dit 
gaan vir God om die regverdiging 
van goddelose mense, die regverdiging 
van sondaars. Hoe het Luther egter 
tot hierdie ,,ontdekking” gekom? 
Het hy dan nie self ook in die kasteel 
van Wartburg hom besig gehou met 
Bybelvertaling nie? Het hy dan nie 
self die Romeine brief vertaal nie? 
`n Vertaler gaan grawe diep. Wie 
word geregverdig? Dit is dieselfde 
vraag as: wie word salig gemaak? 
Hierop gee Romeine 3 `n ondubbel- 
sinnige antwoord. Dit moet mens in 
sy geheel lees. Die mense wat daar 
beskryf word is voorwaar geen 
goeie” mense nie; hulle is werklik 
goddelose mense; hulle is sondaars. 
Vir hulle het die Christus gekom, tot 
groot ergernis van deftige Skrifge- 
leerdes en Fariseers. Nogeens: Vir 
wie het Hy neergedaal? Hierdie 
vraag sing die gemeente biddend in 
een van sy Kersliedere (Gesang 112). 

,O Seun van God, die mens gelyk, 
vir wie verlaat u troon en ryk, 

U wat die groot heelal regeer, vir 

wie daal U op aarde neer ?” 

Maar ook die antwoord weerklink eg 
Bybels in dieselfde gesang: 


, Vir wie? Vir heilige engele? Nee. 
deel ons slegs die boodskap mee: 

Vir sondaars daal die Hemelheer, 
vir arme sondaars daal hy neer”. 
SLOT-OPMERKINGS: 

1. Wanneer ons vanjaar ook as 
kerk in dankbaarheid terugdink dat 
dit op 23 Augustus 1970 een honderd 
en vyftig jaar gelede sal wees, dat die 
South African Auxillary Bible So- 
Ciety” gestig is, hoofsaaklik deur die 
bemoeienis van enkelinge en, hoe 
die werk van Bybelverspreiding, wat 
deur ons eie Algemene Kerkverga- 
dering bestempel is as een van die 
grootste take van die Christelike 
Kerk, sedertdien uitgebrei het, dan 
kan die ,,boodskap” van Herman 
Fourie onmoontlik weggelaat word. 
Dit is skriftuurlik. Dit is reforma- 
tories. Ons wil die hoop uitspreek 
dat elke gemeente van ons kerk, ja 
self die kleinste konsulentsgemeen- 
tjie, hierdie groot gebeurtenis van- 


jaar sal gedenk. 


2. Hierdie artikel bevat nie `n 
oorsig oor die persoon en werk van 
dr. Herman Fourie nie. Hoegenaamd 
nie. Skrywer het slegs nagedink oor 
die inhoud van die ,,boodskap” wat 
hy ten tye van die Bybelvertaling in 
sy eie handskrif nagelaat het en wou 
hierdie gevleuelde woorde `n bietjie 
toelig. 

3. Dit is vir skrywer `n voorreg om 
die afgelope jare te dien op die S.A 
Bybelgenootskap se streekskomitee 
(n advieskomitee) vir die Noordelike 
gebiede, asook op die betrokke ko- 
mitee soos benoem deur die hoog- 
eerwaarde Algemene kommissie. Op 
eersgenoemde komitee was dit 'n 
voorreg om 'n seun van wyle dr. 
Fourie, wyle mnr. Joggie Fourie, te 
leer ken. Deur `n motor-ongeluk is hy 
plotseling onder ons weggeneem. 
Ook sy naam noem ons in dankbaar- 
heid: sy vader was besig met Bybel- 
vertaling, hy met Bybelverspreiding. 

4. Sterkte word toegewens aan die 
eggenote van wyle dr. Fourie, daar 
waar sy in Pretoria woon in Ons Tuis, 
rusoord vir oues van dae. 


Hoe stralender die son skyn, des te 
dieper is die skaduwees. 


Prof. G. C. van Niftrik. 

PASTORALE RUBRIEK 





As ons Genesis 14 lees dan word 
dit duidelik dat Abraham gewikkeld 
geraak het in gevegte tussen `n aantal 
lokale konings. Dit het beslis ge- 
paard gegaan met al die ontberings 
wat kenmerkend was van die des- 
tydse soort oorlogsvoering. Maar 
nou lees ons ook ,,na hierdie dinge 
het die woord van God tot Abraham 
gekom in `n gesig ,,en”” op die dag 
het die Here met Abraham `n ver- 
bond gemaak.” (Gen. 15 : 1, 18). 

Vir Abraham was dit `n groot saak 
dat God na hom gekom het met die 
woorde van `n verbond. Dit is im- 
mers nog die God wat hom uit sy 
vaderland laat trek het na die vreem- 
de, en hom ook nog al die tyd be- 
hoed en beskerm het. Talle insidente 
wat op sy lewensweg plaasgevind het, 
is nie opgeteken nie, maar gaandeweg 
het hy die God beter leer ken, steeds 
aan Hom gedenk en telkens `n altaar 
gebou waarop hy offerandes aan sy 
God gebring het. 


Nou praat die God wat hom in 
Haran geroep het met hom oor `n 
verbond. Wat `n voorreg, en wat `n 
rede vir vreugde; wat `n troosvolle 
gedagte dat die sterke God wat tot 
hiertoe sy Leidsman was nou ook sy 
Bondgenoot gaan wees, aan sy kant 
gaan bly, - en dit temidde van al die 
oorloë en onsekerhede wat aan die 
gang is. Dit is voorwaar `n groot ge- 
nade wat aan hom betoon word, aan 
hom en aan sy nageslag. Die open- 
baring van God se genade in die 
vorm van `n verbond verseker aan 
Abraham dat daar `n groot mag 
saam met hom is, ja, die almagtige 
God wat die hemel en aarde geskape 
het, het aan hom nou en vir altyd die 
helpende hand toegereik. Laat die 
konings rondom hom maar aangaan 
met hulle oorloë, hy het niks te vrees 
nie. 

As mens nou ernstig daaraan dink 
dat elke doopsbediening ook `n ver- 
bondsluiting is dan wek dit by die 
reggesinde ouer `n gesindheid van 
diepe ootmoed. God sluit met my `n 
verbond, Hy openbaar sy barmhar- 
tigheid aan my, wetende dat ek `n 
sondaar is. Wat `n vertroosting. Deur 
hierdie verbond is ons aan God ver- 
bind en word ons deur sy krag oor- 


DOOPKATEGESE 


(5) 
DIE VERBOND 


skadu waar ons daagliks in `n geeste- 
like stryd verkeer, waar ons moet veg 
en staande bly ,,teen die liste van die 
duiwel” en ons ,,worstelstryd moet 
voer teen die bose magte in die lug” 
(Bf. 6 11.12). 


Dr. P.W. Venter 


Nou is daar `n band wat die siel 
van die gelowige ouer in vereniging 
bring met die goddelike gees. Die 
heilige en almagtige God is met hom 
en met haar, bly ook met hulle wat 
nie net die hoof geknik het nie, maar 
wat ook die hart in diepe veroor- 
moediging en in opregte vertroue tot 
God geneig het en biddend hulle 
plekke voor die kansel kom inneem 
het. 

Ons moet dit verder ook nog so 
sien dat die genadeverbond gesluit 
word nie tussen gelyke partye, soos 
wat mense met mekaar `n verbond 
sluit of `n ooreenkoms maak nie. 
Daar is 'n groot afstand tussen God 
en die mens, en daarom moet ons 
verstaan dat dit God is wat in sy 
neerbuigende genade die verbond 
aangaan met ons, met die mens. 

Vir Abraham was dit `n werklik- 
heid dat God die verbond van ge- 
nade met hom opgerig het. ,,En hy 
(Abraham) het in die Here geglo; en 
Hy het hom dit tot geregtigheid ge- 
reken.” (Gen. 15 : 6). Vir die ge- 
lowige doopouer wat die volle erns 
van die sakramentshandeling besef, 
word die werklikheid net so duidelik. 
Ja, hy besef ten volle dat God dit in 
die doop betuig en verseël dat Hy 
nou `n genadeverbond met een van sy 
beelddraers oprig. 

Die ouer moet ook daarop ag gee 
dat dit geen werkverbond is nie, 
maar `n genadeverbond wat aange- 
gaan word met sondaars. Die oor- 
saak, inhoud en doel van die ver- 
bond is `n betoning van genade aan 
die mens wat nou `n roeping moet 
vervul, naamlik om 'n kind op te 
voed en te lei op die weg van die god- 
saligheid. Hierdeur word op die ouer 
'n verantwoordelikheid geplaas wat 
'n nougesette pligsbetragting aan 
hom voorhou. Met die uitvoering 

hiervan kan die ouer aangaan vir 
baie jare; selfs na die selfstandig- 
wording van die kind sal daar nog 
geleenthede kom dat die ouer sy 
kind kan tereg wys. 

Dit is ook `n ewige verbond van 
genade, wat geskenk word deur die 
Ewige, — dit wortel in die ewigheid 
en dit sal bly tot in ewigheid. ,,My 
goedertierenheid sal van jou nie wyk 
en my genadeverbond nie wankel 
nie, sê die Here, jou Ontfermer.” 
So is ook die verlossingswerk van 
onse Heiland Christus ewig. Maar 
hoewel die ewige hier genoem word, 
is dit tog ook persoonlik want die 
verbond word opgerig met die be- 
genadigde sondaar self. Dit dui die 
indiwidu aan, die afsonderlike mens, 
elkeen apart soos hulle daar voor die 
kansel staan om die sakrament van 
die doop te ontvang. Dit is asof God 
naby elkeen kom en met hom en haar 
in gesprek gaan oor ewigheidsdinge. 
God dink aan elkeen, Hy sien hulle 
daar staan en in Christus Jesus het 
Hy hulle lief. Aan hulle wil Hy sy 
barmhartigheid betoon en hulle ver- 
seker van sy genadewerking. Daar 
is God ook weer besig om mense aan 
te neem om sy kinders en erfgename 
te wees, en die mense wil Hy ver- 
sorg, selfs alle kwaad van hulle af- 
weer. 

Maar in die verbond is daar tog 
ook nog hierdie gedagte. Die ver- 
bondsmens word vermaan en ver- 
plig tot `n nuwe gehoorsaamheid. 
En dit beteken `n wydingsdaad, `n 
wydingslewe aan God waarin die 
dankbaarheid van '`'n weergebore 
hart tot uiting kom. Mens is nou 
besig met `n heilige handeling en 
mens staan voor `n heilige God, wat 
sê: ,,Wees julle heilig, want Ek is 
heilig.” 

As mens dan die hart oopstel vir 
die inwerking van Gods Gees en sy 
genade deelagtig word, dan is ge- 
hoorsaamheid en lewenstoewyding 
moontlik. Daar staan dan `n sondaar 
wat oorklee wil wees met die gereg- 
tigheid van Christus. Dit is egter tege- 
lyk ook persone wat dankbaar is 
dat God aan hulle en hulle kinders 
vergiffenis skenk en dat Hy hulle 

Handhawing van ons Protestantse Erfenis 


9 (slot) 


PRIESTERSKAP VAN DIE GELOWIGES 


Die vorige vier artikels was gewy 
aan beter ampsbediening. Nou kan 
gevra word maar waarom beter 
ampsbediening? Waarom beter pre- 
diking, beter opleiding van die pre- 
dikante, beter opsig, beter diakonale 
sorg, beter kategese, ens.? Ons het 
reeds een antwoord op hierdie vrae 
gegee naamlik dat onus sodoende ons 
Protestantse erfenis bewaar en uit- 
bou. Onder ons word egter die Kerk 
verstaan. Daarom kan daar en moet 
daar ook nog `n verdere antwoord 
op hierdie vrae gegee word naamlik 
sodat die Kerk steeds beter Kerk mag 
wees: sodat die Kerk die werk wat 
die Heer van die Kerk aan Hom op- 
gedra het, steeds beter kan doen. 

Die Kerk bestaan omdat die 
Woord vlees geword het en sondaars 
deur die kosbare bloed van hierdie 
Woord bevry is uit die ydele lewens- 
wandel waarin ons slawe van die 
sonde en die dood was. Ons is vry- 
gemaak! Maar vryheid kan vir die 
Kerk nie die reg beteken om te maak 
soos ons wil nie. Die Kerk ken nie 
so `n reg nie. Hy ken nie vrywillig- 
heid om God te dien nie maar alleen 
gewilligheid. 

Die beste omskrywing van wat 
hierdie vryheid is, bly nog altyd 
Hand. 5. Daar lees ons dat die apos- 
tels deur die hoë priester en sy raad 
in die openbare gevangenis gewerp is 
(Verse 17 en 18), maar dat `n engel 
hulle in die nag bevry het deur die 
deure van die gevangenis oop te 
maak. Hulle was weer vry! Hulle 
was egter nie vry om voor dagbreek 
die grootste moontlike afstand tus- 
sen hulle en die Joodse raad op te 
stel nie! Hulle was nie vry om die 
apostelamp te bedank nie! Hulle was 
ook nie vry om terwille van hulle 
geloof ondergronds te gaan nie! 
Nee, hulle was bevry om `n opdrag 
te gaan uitvoer, om 'n werk te gaan 
voort sit. ,,Nou hoe” formuleer die 
engel hierdie taak: Gaan heen, staan 
en vertel in die tempel (dws. in die 
openbare, in die leeukuil!) aan die 
volk al die woorde van hierdie le- 
we”. ,Al die woorde”, dws. ook 
daardie wat aanstoot gee en die wat 
jou lewe in gevaar mag stel. Die 


Kerk is vry maar dit kan alleen bete- 
ken dat hy vry is om die werk van die 
Heer van die Kerk te doen. 


Dr. C.J. Mans 


Die Kerk word ook op verskillende 
plekke in die Bybel ,,geroepe hei- 
liges” genoem. Hulle is in Jesus 
Christus deur die Heilige Gees geroep 
om aan die drie-enige God te be- 
hoort. Hulle is geroep om aan sy 
Kerk te behoort. Die Kerke is egter 
God se apostel in die wêreld. `n 
Apostel is `n gestuurde, `n uitge- 
stuurde. So is hulle wat aan die Kerk 
behoort, geroep om gestuur te word. 
S6 lees ons dan ook: ,,Soos die Vader 
My gestuur het, stuur Ek julle ook” 
(Joh. 20 : 21). 

Maar waarheen stuur God nou die 
mense wat Hy bevry het om aan 
Hom te behoort en by sy gemeente 
gevoeg het? Hy stuur hulle na die 
wêreld toe - hulle moet in die wêreld 
ingaan. Wêreldontvlugting is `n on- 
toelaatbare weelde vir die gelowiges. 
Dit is `n onchristelike daad. 

Maar dit beteken ook nie dat hulle 
na die wêreld toe gestuur word om 
soos die wêreld te gaan wees nie. 
Hulle werk bestaan in die baie dui- 
delike opdrag om die evangelie te 
gaan verkondig (Mark. 16 : 15). Net 
soos die Kerk nie doel in sigself kan 
wees nie, ook nie die lidmaatskap 
van die Kerk nie. Dit is nie die be- 
doeling van God dat mense aan die 
Kerk sal behoort sodat hulle salig 
kan word nie. Hulle besit tog reeds 
die saligheid in Jesus Christus. Hy 
het dit byna twee duisendjaar gelede 
reeds vir ons gereed gemaak. Nee, 
Christus se bedoeling met ons lid- 
maatskap van die Kerk is dat die 
wêreld daardeur salig sal word. Die 
saligheid is nie net bedoel vir die 
Kerk nie. Dit moet ook die eiendom 
van die wêreld word. Dit staan ook 
so geskrywe ,,. . . so lief het God die 
wêreld gehad .. . (Joh. 3 : 16)... 
dat God in Christus die wêreld met 


Homself versoen het deur hulle hul 
misdade nie toe te reken nie” (2 Kor. 
5 : 19). God het in die Kerk en die 
werk van die Kerk in die wêreld sy 
heilige oë op die wêreld gevestig! Sy 
liefde gaan deur hierdie werk uit tot 
die hele wêreld. Hy wil dat hulle tot 
die kennis van die waarheid en die 
lewe sal kom. 

Ons kan dit so saamvat: God het 
sy geroepe heiliges uitverkies so dat 
hulle sy diensknegte sal wees om in 
hierdie wêreld vrugte te gaan dra 
(Joh. 15 : 16) terwyl hulle die deugde 
van Jesus Christus verkondig (1 Petr. 
2 : 9). En nou kan ons sonder ge- 
vaar van teenspraak hier byvoeg: 
,En so sal ons ons Protestantse erfe- 
nis op die heel beste wyse kan bewaar 
en positief kan uitbou!” Elke lid- 
maat het `n roeping en taak. Hy het 
`n amp: die amp van die gelowige. 

En as die Bybel vir ons sê dat 
God die ampte aan sy gemeente ge- 
gee het om die ,,heiliges toe te rus vir 
hulle dienswerk (Ef. 4 : 11) dan 
verstaan ons ook van watter enorme 
belang die amp van die gelowiges of 
die dienswerk van die heiliges is. 
Deur hulle werk moet die wêreld 
gekersten word, moet die wêreld 
Kerk word! Daarom mag daar geen 
verslapping in hierdie ampswerk 
wees nie want al hulle werk is daarop 
gerig dat die heiliges hulle diens 
werk sal kan doen. 

Maar ons moet ook nie blind 
daarvoor wees nie dat die amp van 
die gelowige `n ,,vergete amp” vir 
baie in die Kerk geword het nie. 
Ons het reeds hierop afgekom by die 
kategese. Die ampsdraers van God, 
die ouers, dws. hulle aan wie God 
die opdrag gegee het om die eerste 
getuies van sy weldade aan die mense 
by hulle kinders te wees, hulle swyg! 
Hulle praat nooit van Christus nie! 
Hulle open nooit die Bybel nie! 
Hulle bid nooit! Hulle ken die pad 
na die Kerk nie meer nie! Hulle is 'n 
dodelike gif vir hulle kinders! 

Ook wat die getuie —- van — Chris- 
tuswees betref, is dit duidelik dat 


Blaai om 

Vervolg van vorige bladsy 


hierdie amp vir die Kerk feitlik `n 
totaal vergete amp geword het. 
Christus en sy Woord word Sondag 
in die Kerk agtergelaat. Hy gaan nie 
saam huistoe of werktoe nie. Oor 
Hom word daar nie gepraat nie, 
maar geswyg. 'n Mens kan natuurlik 
ook vra: Waarom nie? Baie redes 
sal daarvoor aangevoer kan word. 
'n Paar vrae bly egter altyd weer 
opkom. Is dit nie dalk omdat ons 
self nie meer die boodskap van die 
evangelie glo nie? Ontbreek die no- 
dige geloofsoortuiging Ons nie mis- 
kien nie? En wat van ons geloofs- 
gehoorsaamheid? In hoeverre kan 
ons nog praat van gehoorsaamheid 
aan God wanneer die amp van die 
gelowige nie meer in die Kerk be- 
hoorlik funksioneer nie? Maar ons 
moet nog verder gaan en ook die 
vraag vra na ons verhouding tot die 
mens aan wie ons die Woord moet 
bring. Is Matt. 22 : 37 - 40 nog 
duidelik in ons gesigsveld? Dit is 
tog duidelik dat om God lief te hê 
ook die liefde vir die naaste tot ge- 
volg het. Net so min as wat die 
naaste soos by die ,,Social Gospel” 
vir God in die Godsdiens kan ver- 
vang, kan hy uitgelaat word by die 
Godsdiens. Miskien moet ons leer 
om met Paulus te bid dat ons ,,liefde 
nog meer en meer oorvloedig mag 
word” (Fil. 1 : 9). 

S6 kan ons ook nog ingaan op 
Joh. 15 : 16: ,,Ek het julle uitverkies 
en julle aangestel om vrugte te 
dra .. .”. Vrugte wat in ooreenstem- 
ming sal moet wees met die Woord 
wat ons verkondig. Wanneer hier- 
die vrugte in stryd is met die Woord 
wat verkondig word, sal dit die ver- 
kondiging kragteloos maak! Ook dit 
mag nie vergeet word nie! 

Ons kan dit alles saamvat in een 
sin: Die Kerk moet altyd weer Kerk 
word! Die Kerk van die Hervor- 
ming moet altyd weer Kerk wees wat 
in die proses van hervorming is — 
hervorming op grond van die Woord 
van God. Solank dit van die Kerk 
waar is, sal hy by sy Protestantse 
erfenis bly en dit tot eer van God 
positief uitbou. 


Erns en Pret in die Kerklike Lewe 
DIE KRAG VAN DIE EVANGELIE 


Dit is die apostel Paulus wat aan 
die gemeente te Rome geskrywe het 
van die krag van die evangelie. Die 
krag waaroor hy aan hulle skrywe, 
het hy self ondervind, want hy het 
alles verduur terwille van die evan- 
gelie en tot eer van God. 


Joh. Dreyer 


In sy tweede brief aan die gemeente 
te Korinthe in Griekenland gee hy 
getuienis van hierdie krag van God. 
Daar stel hy `n lang lys van die sware 
beproewings wat sy deel was ter- 
wille van die verbreiding van die 
evangelie. Dit is gevangeskap, stenig- 
ing, geselslae, honger en dors en 
menigerlei gevare (2 Kor. 11: 23 -— 
28). Maar onder dit alles is daar geen 
murmureringe nie, geen verset daar- 
teen nie. Inteendeel, roemtaal. Hy 
roem in sy swakhede. In dieselfde 
brief, in hoofstuk 6: 4 — 10 vertel hy 
van sy selfverloëning in sy bediening. 
Ook hier geen murmureringe en 
geen opstand daarteen nie, maar ge- 
loofaanvaarding. Ook hier roem 
hy in die krag wat sy Here verleen. 
Daarom, so skrywe hy, is hy as be- 
droefde tog altyd opgeruimd. 

In sy brief aan die Romeine (1: 16) 
skrywe hy: ,, Want ek skaam my nie 
oor die evangelie van Christus nie, 
want dit is `n krag van God tot red- 
ding vir elkeen wat glo, eerste vir die 
Jood en ook vir die Griek.” 

Die evangelie 'n krag! `n Krag van 
God! Die geskiedenis getuig die 
eeue deur van hierdie wonderbare 
krag. Dit is hierdie krag waardeur 
Paulus alles vermag. (Filip. 4: 13) 
Dit is hierdie krag waardeur konin- 
kryke oorweldig, geregtigheid ge- 
oefen, beloftes verkry, bekke van 
leeus toegestop, die krag van vuur 
uitgeblus, die skerpte van die swaard 
ontvlug is. Dit is hierdie krag waar- 
deur bespottinge en geselinge deur- 
staan is, ook van boeie en gevangenis. 
Deur hierdie krag kon hulle steniging 
verduur en om in stukke gesaag te 
word. (Hebr. 11.) Hierdie krag het 
die martelare tot onverskrokke ge- 
tuies van hulle Heer gemaak en an- 
der besiel met sterwensmoed. 

Aan hierdie krag van God uit 
het ek gedink toe ek onlangs die vol- 
gende ontroerende verhaal onder oë 
gekry het: 

Dit was in die jongste wêreldoor- 
log dat `n Nederlandse sendelings- 
dominee onder die Chinese in Soera- 
baja in die ou Nederlands Oos- 
Indië krygsgevangene van die Ja- 
panese geword het. Hy is toe saam 
met ander krygsgevangenes met `n 
Japanse oorlogsbodem na Japan ge- 
stuur, maar die skip is getorpedeer 
Daar was egter nie reddingsbote vir 
almal nie. Op een van hierdie bote 
was een persoon te veel. Om te voor- 
kom dat die boot sou sink en almal 
in die golwe hulle graf vind, moes 
een oorboord gaan. Maar wie? 

Niemand het die durf nie. Ja, tog! 
Daar is een wat hom daarvoor aan- 
bied. Dit is ds. Allard Pierson. Hy sê 
toe: Ek kan wel sterf. want ek het `n 
Heiland, wat my met sy bloed ge- 
koop het. Hy het afskeid geneem en 
oor boord gestap. Sy graf het hy in 
die Stille Oseaan gevind tot op die 
dag van die wederkoms van sy Heer. 

Hy kon dit doen in rustige ge- 
loofsvertroue omdat die krag van 
God sy deel was. 


DIE 
DOOPSVERBOND 


Van bladsy 14 


deur die Heilige Gees tot lidmate van 
sy eniggebore Seun en daardeur tot 
sy kinders aangenaam het, `n daad 
wat voor die kansel met die heilige 
doop beseël en bekragtig word. 

Ons moet hou in gedagte hou hoe 
verstrek en bemoedig Abraham ge- 
voel het toe God die verbondsluiting 
met hom afgehandel het, dan ont- 
waak in die regdenkende doopouer 
ook `n dergelike houding as hy die 
teken en die seël van die genadever- 
bond met God aanskou, as hy sy 
hoof voor die kansel buig om stil 
Gods genadige hulp oor hom en sy 
gesin af te smeek. ,,Skenk aan ons 
kroos u hulp en troos, aan ons u 
wysheid, Here. Dan leef ons saam u 
grote Naam hier en hierna te ere.” 


Hiervan en 
daarvan 


Onder die kommandoburgers wat 
saam met generaal Smuts die Kaap- 
provinsie met die Tweede Vryheids- 
oorlog ingeval het, was ene Jan du 
Preez, een van vyf du Preez-broers, 
wat later al vyf een of ander tyd op 
die kerkraad van die Voortrekker- 
gemeente op Potchefstroom gedien 
het. 

Oom Jan, soos hy later jare alge- 
meen bekend was was `n dapper 
mens. Sy kommandomaats het gesê: 
Hy weet nie wat bang is nie. Hy het 
ook geen senuwees nie. Hy storm 
sommer tromp op.” 

Met 'n sekere geleentheid het 'n 
paar man `n klompie Kakies gewaar 
wat in `n geboutjie op `n plaas stel- 
ling ingeneem het. Die paar man- 
skappe maak nog planne hoe om teen 
die Kakies op te tree, toe oom Jan na 
vore kom en sê: ,,Laat hulle aan my 
oor. Ek sal hulle laat hensop.” 

Wat Jy alleen?” merk een van die 
manne op. 

Kortweg kom die antwoord: ,,Ja 

Die burgers trek hulleself êrens 
terug om te sien hoe die onverskrok- 
ke Jan du Preez die sakie gaan klaar- 
speel. Hy kon die huis gelukkig on- 
opsigtelik nader. Binne hoorbare 
afstand van die vyand en sonder dat 
hulle hom kan sien, deel hy met `n 
groot stem sy bevele uit aan sy man- 
ne wat daar nie is nie. Hy doen net 
asof hy met `n klompie manne daar 
is. Toe beveel hy die vyand: ,,Kom 
out en hensop,” in sy gebroke paar 
Engelse woorde. 

Intussen werk hy aanhoudend met 
sy geweerslot net as of `n heel party 
manne besig is daarmee en kort-kort 
skreeu hy op hulle bevele uit. 

Die Kakies, wat blykbaar nie van 
die braafste was nie, maar seker van 
daardie Tommies was wat vir avon- 
tuur kom veg het, kom die een na die 
ander uit, dertien stuks. ,,Pot don 
your guns,” beveel oom Jan weer op 
sy Afrikaans-Engels. Intussen gee hy 
weer bevele aan sy manne wat daar 
kastig is. Toe laat hy die Tommies 


Een man omsingel! 





Oud-ouderiing Jan du Preez is een van die bekende vyf du Preez-broers wat almal 
een of ander tyd in die Potchefstroomse gemeente as ampsdraer gedien het, nl. 


Corneels, Jan, Koos, Phil en Rob. 


Hier is hy die 93 jarige, saam met twee van sy seuns: oudl. John du Preez van 
Potchefstroom-Suid en oudl. Danie du Preez van Alberton (regs). 


ongewapen marsjeer na die laertjie 
van Generaal Smuts, `n entjie daar- 
vandaan. 

In die laertjie, waar die burgers 
met allerhande werkies besig is, die 
een met houtjies en miskoeke soek 
om vuur te maak, die ander een om 
die vleis te sny van die bok wat ge- 
skiet is en `n derde wat keer dat die 
gekniehalterde perde nie verkeerd 
gaan nie en die ander weer met iets 
anders, kyk almal verbaas na oom 
Jan met sy gevangenes. 

Allerhande vrae word gestel: ,,En 
toe, jong, waar kry jy die Kakies?” 
`n Ander een wil weet waar hy met 
hulle heengaan. Nog een informeer 
na hulle gewere en perde. 

Oom Jan marsjeer die gevangenes 
na die tent van die generaal laat 
hulle halt voor die tent en vra die 
adjudant voor die tentdeur of hy 
generaal Smuts mag sien. 

Die adjudant gaan binne en sê: 
,Generaal, hier is `n burger met 'n 


klompie krygsgevangenes. Hy vra 
om u te spreek.” 

, Wie is hy?” vra die generaal. 

Dit is Jan du Preez, generaal.” 

,Laat hom binnekom,” is die op- 
drag. 

Ewe ongeërg, soos sy geaardheid 
was, kom hy in en sê: ,,Generaal, ek 
het 'n klompie Tommies gevang. 
Wat moet ek met hulle maak ?” 

,Hoeveel is hulle, Jan?” vra die 
bevelvoerder. 

,Dertien, generaal.” 

,Jy en wie nog het hulle gevang?” 
wou die generaal weet. 

Doodluiters kom die antwoord: 
“Ek alleen, generaal.” 

,En hoe het jy dit alleen reg gekry, 
Jan?” 

“Ek het hulle omsingel, generaal.” 

Vir Jan du Preez was sy unieke 
optrede, sy seldsame prestasie niks 
besonders nie. 

So was hierdie nederige, dapper 
man. 

VROUERUBRIEK 





Daar is geen groter verantwoorde- 
likheid op die mens geplaas as dié 
van ouerskap nie. Ek sê die mens, 
maar die begrip kan waarlik uitge- 
brei word tot die diereryk ook. Elke 
waarnemer van die natuur ken die 
liefderike versorging deur die ouer- 
paar van hulle kleintjies —- sy dit die 
mossies (twee vir `n stuiwer) wat kos 
aandra vir die nuwelingetjies solank 
hulle dit nog nie self kan bekom nie; 
sy dit die koning van die diere, die 
gevreesde leeu, wat in gesinsverband 
lewe vir `n betreklike lang tydperk en 
die welpies met doodsveragting be- 
skerm teen dreigende gevare. Oral 
word verantwoordelike ouerskap 
deur diere beoefen. 


Mev. E. Verwoerd 


Ek wil egter dié eienskap wat 
bloot op `n ingeskape instink berus 
nie gelykstel met wat by die mens op 
veel dieper grondslag gevestig is nie. 
Immers, die mens is deur sy Skepper 
veel hoër gestel as die ander skepsels, 
met opdrag om ,,te heers oor die 
visse van die see en die voëls van die 
hemel en oor al die diere wat op die 
aarde kruip”. Daartoe is hy toegerus 
met `n siel en met verstand en met die 
gees van God. 

Is dit dan nie `n aanklag teen die 
mens dat dit nodig gevind word om 
byeenkomste te hou om te besin oor 
sy ouerskap nie? 

Dit is, ja. Maar tot `n mate van 
versagting kan aangevoer word dat 
dit juis `n gevolg is van daardie in- 
tellektuele vermoë wat hom op so `n 
uitmuntende wyse in staat gestel het 
(ons glo met die goedkeuring van die 
Skepper) om werklik oor alles te 
heers, letterlik op die aarde en onder 
die see en in die hemelruim. Deur sy 
groot verstand het hy deur die eeue 
sy bestaan al hoe meer beskaaf, sy 
lewenspeil al hoe hoër opgeskuif, 
maar sy lewe ook al hoe ingewikkel- 


Ons as Ouers 





Mev. E. Verwoerd 


der gemaak. Sukses op een terrein 
het gelei tot groter inspanning op `n 
ander; voorspeod en vordering het al 
hoe belangriker geword; nuwe ont- 
dekkings en verbasende tegnolo- 
giese vooruitgang het ,n ons geslag 
gele, tot `n selfgenoegsaamhed by 
die'mens wat selfs die bestaan van `n 

Foto van Dept. van Inligting ontvang. 


God bevraagteken — Wat vroeër 
bonatuurlik was en daarom net uit `n 
bonatuurlike bron kon kom, het hy 
met sy vernuf en vindingrykheid ook 
aan sy heerskappy onderwerp - hy 
heers oor die hele skepping -— selfs 
byna oor die skepping van nuwe 
lewe! 


Hoe mooi en hoe roemryk klink 
die verhaal van die nietige mens se 
prestasies — na die uiterlike geoor- 
deel. En tog, in sy innerlike is hy nog 
maar `n nietige mens, `n wese met `n 
alledaagse lewe, met sy verbintenisse 
met sy medemens, bo alles met die 
oeroue ingeskape behoefte aan `n 
lewensmaat, ,,`'n hulp wat by hom 
pas”, en saam met wie hy die gebod 
moet gehoorsaam om te vermenig- 
vuldig en die aarde te vul. Met ander 
woorde, man en vrou is hulle ge- 
skape met die verantwoordelikheid 
om kinders in die wêreld te bring en 
groot te maak. So oud en so onont- 
kombaar is verantwoordelike ouer- 
skap. 


In die gang van bogenoemde ont- 
wikkeling het toestande in so te sê 
alle lande in die wêreld `n groot ver- 
andering ondergaan. In ons land in 
die besonder het die strewe na ma- 
teriële voorspoed, wat vir ons voort- 
bestaan lewensbelangrik is, toestande 
geskep wat aanleiding tot die saam- 
roep van hierdie Kongres gegee het. 
Uit die referate wat op die program 
aangekondig word sal die afgevaar- 
digdes `n beeld kry van wat op ver- 
skillende terreine vorentoe ons volk 
te wagte is. Ons is bewus van die 
feit dat ons `n sterk, welvarende volk 
geword het; daarop is ons met reg 
trots. Maar ons is ook bewus van die 
maatskaplike toestande wat daarmee 
gepaard gaan. Ek noem veral drie 
aspekte: die invoer van blanke ar- 
beid uit ander lande; die toenemende 
intellektuele ontwikkeling by ons eie 
nie-blankes; en die volle gebruik van 
die blanke vrou in die arbeidsmark. 
Vanselfsprekend het die drie faktore 
`n invloed op ons samelewing en op 
die strewe van die Afrikaner om 
homself te handhaaf en sy voortbe- 
staan te verseker. Hoe kan hy dit 
doen? 


In die eerste plek deur getrou te 
bly aan sy volksaard wat voortvloei 
uit sy geskiedenis, sy tradisies, sy 
godsdiens, sy taal en kultuur. 


In die tweede plek deur te sorg 
dat hy onafhanklik is in alle opsigte: 
in die ekonomiese wêreld, waar hy 
reeds ver gevorder het; kultureel, 
waar hy hom nie meer die mindere 
hoef te voel teenoor ander nie; en 
vandag veral wat arbeid betref - dié 
gebied waar hy deur sorgloosheid of 
deur gemaksug of weeldesug nog 
nie ten volle meewerk met die lands- 
beleid nie. 


In die derde plek deur getalle: hy 
mag nooit die voorsprong wat hy 
het verloor nie. Daarom is ons ver- 
ontrus oor die volgehoue daling in 
die geboortesyfer. Die voorgehoue 
gevaar van `n bevolkingsontploifing 
mag geld vir oorbevolkte lande, vir 
ons as blankes hier seer seker nie. 
Ons land is groot met `n rykbedeelde 
bodem en met ruimte vir baie mense, 
met `n byna onversadigbare behoefte 
aan werkkragte wat net reg georgani- 
seer en opgelei moet word. 


Maar hiermee is nog nie alles gesê 
nie, is die belangrikste nog nie gesê 
nie: wat sal kulturele, ekonomiese en 
arbeidsonafhanklikheid, wat sal gro- 
ter getalle baat, as die indiwidu nie 
opgewasse is tot die taak nie? En 
hoe sal die indiwidu opgewasse wees 
as die grondslag nie reg is nie, die 
gesinslewe nie suiwer is nie? Ek wil 
graag twee uitsprake aanhaal. 


Die eerste is deur `n Eerste Minis- 
ter, meer as tien jaar gelede: 

,Die huisgesin is vir die staat die 
grondslag van sy bestuursmoontlik- 
hede; dit is die grondslag waarop die 
trou en die burgerskap en die eerlike 
lewe rus. Waar `n gesonde huisgesin 
kenmerkend is van `n volk, sal dit `n 
ordelike en `n troue volk wees. Dan 
sal die volk een wees met ideale.” 


Die tweede is deur `n predikant in 
hierdie jaar 1970 oor die linkse be- 
weging onder die jeug in Amerika: 

, Wanneer ons die (afwyking van 
die jeug) kritiseer, moet ons onthou: 
die meeste van hulle is die produk 
van `n ouerhuis waarin daar vir alles 
tyd is, behalwe vir liefde, en/of die 
produk van `n samelewing waarin 
dit gaan om die uiterlike gejaag na 
geld- en prestige-simbole. Kan ons 
die kind wel blameer wat die ouer- 
huis of samelewing op hom geplaas 
het?” 

Albei wys op die verantwoordelik- 
heid van ouerskap, en die taak van 
hierdie Kongres is om dié begrip tuis 
te bring aan elke volwassene. 

Die veranderde omstandighede in 
ons voorspoedige, snel ontwikkel- 
ende voorsiening van huisvestiging, 
m.a.w. die werkende moeder en die 
woonstellewe, het ons voor groot 
probleme te staan gebring. Hoe kan 
die twee faktore, die werkende 
moeder en die woonstellewe, `n 
groot gesin en `n gesonde gesinslewe 
bevorder? Ons staan midde in die 
tyd waarin die vrou se ekonomiese 
bydrae tot die volksinkome onont- 


beerlik geword het. Ons van die ouer 
geslag, ek persoonlik, aanvaar die 
toestand moeilik. Ek het nog nie 
oortuigende argumente of bewyse 
teëgekom dat die kind, die gesin, en 
daardeur die volk, nie skade ly deur- 
dat moeders uitgaan om te werk nie. 
Ek sal nooit glo dat daar 'n plaas- 
vervanger — sy dit `n familielid, `'n 
bediende, `n bewaar- of kleuterskool, 
gevind kan word vir die moeder nie. 

Maar dan moet sy die versorging 
en opvoeding van haar kinders as `n 
hoë roeping aanvaar. Dan moet sy 
nie die jare waarin sy haarself, seer 
sekerlik met die opoffering van baie 
eie ambisies en begeertes, toewy aan 
haar gesin, as verlore of verkwiste 
tyd beskou nie. Sy moet nie onder 
protes maar tuisbly omdat dit haar 
plig is, maar bly hunker na `n eie ver 
dienste, na `n werkkring waar sy, 
soos sommige dit stel, ,,tog iets kan 
doen vir die samelewing en vir die 
volk” en nie net haar tyd tuis ,,ver- 
kwis” nie. 

Sy moet ook nie die soort moeder 
wees wat nie opgewasse voel vir die 
taak om haar kind groot te maak nie, 
wat meen dat ander instansies, SOOS 
bv. kleuterskole, dit beter kan doen 
nie. Natuurlik is alle mense nie ewe 
bekwaam op dié gebied nie, ewe min 
as op enige ander gebied. Word ge- 
noeg besef dat opleiding ook hier 
nodig is? Nie enige persoon kan `n 
onderwyser of `n verpleër word bloot 
omdat die behoefte aan sy dienste 
daar is nie; hy moet opgelei word. 

Net so kan nie verwag word dat 
enige vrou haar kinders goed kan 
groot maak bloot omdat sy hulle in 
die wêreld gebring het nie. Sy het wel 
die intieme verband en die aangebore 
drang om hulle te versorg, maar skort 
dit nie juis aan beter voorbereiding 
vir moederskap nie? Is dit nie waar- 
om sy so maklik aanneem dat ander, 
al is hulle buitestaanders, dit beter 
kan doen as sy self nie? 

Ek dink ons moet besin oor hierdie 
sy van die saak: oor hoe die aan- 
staande moeders onder die indruk 
kan gebring word van hulle onver- 
vreembare verantwoordelikheid nie 
alleen nie maar reg en voorreg en 
vermoë om hulle kinders groot te 
maak en op te voed soos niemand 
anders dit kan doen nie. So moet die 
euwel uitgeroei word wat minstens in 
die stede nog welig tier van klein, 
klein kindertjies oor te laat aan die 


Blaai om 

sorg van bediendes, asof dit geen 
uitwerking hoegenaamd het op die 
kindergemoed nie. 

Ons sal `n weg moet vind om die 
struikelblokke van ambisie om `n eie 
betekenisvolle lewe na buite te lei; 
van `n vermeende onvermoë om 
kinders groot te maak; van - ja, ook 
van gemaksug, te oorwin om ons 
volk se gesinslewe te kan red. Ons 
sal elke vrou moet oortuig dat sy 
haar heel beste aan haar volk gee, 
nie wanneer sy die so nodige arbeid 
in die besigheidswêreld bied nie — dit 
wel op sy tyd - maar wanneer sy haar 
wy aan die taak van kinders groot 
maak en `n gesin ophou. 

Tot sover het ek ook, soos almal 
wat oor die onderwerp praat, die 
klem op die vrou laat val. Maar daar 
is `n ander sy: het dit u as kongres- 
gangers opgeval dat die referente 
hoofsaaklik mans is? Hulle het seker- 
lik die kennis en die bekwaamheid 
om op elke terrein wat hulle toege- 
wys is die heel beste uiteensettings te 
lewer, selfs waar dit gaan oor die rol 
van die vrou en moeder. Maar in `n 
mate staan hulle daarbuite. Laat dit 
my dan as vrou gegun word om Vir 
my geslagsgenote in te tree oor `n 
saak wat by my al hoe meer kommer 
wek. Ons onderwerp lui immers nie 
Verantwoordelike Moederskap” nie, 
maar ,, Verantwoordelike Ouerskap”. 
Ek kom al hoe meer die verskynsel 
teë dat die man, die vader van die 
huis, so oorlaai word met pligte en 
funksies na buite (weer `n uitvloeisel 
van die tekort aan werkkragte) dat hy 
al minder tyd vir sy vrou en kinders 
en huis het. 

Daarby kom dat die welvarendheid 
van ons tyd dit moontlik maak vir 
byna elke gesin om `n tweede motor 
te hê, en in die stede is `n tweede 
motor nie `n weelde nie maar `n 
noodsaaklikheid om in al die be- 
hoeftes van die skoolgaande kinders 
te voorsien. Maar ek is eenmaal diep 
getref deur die woorde van `n jong 
vrou. Sy het gesê: ,,Die dag wat `n 
tweede motor aangeskaf word, be- 
teken dit dat die man en die vrou 
elkeen hulle eie pad gaan, onafhank- 
lik van mekaar.” 


Daar steek `n groot waarheid in 
die woorde. Ons kom weer te staan 
voor `n ontwikkeling wat onkeerbaar 
is, wat ook sy nut en waarde het. 
Maar dit werk mee tot skeiding tus- 
sen man en vrou, dit gee aanleiding 
tot die situasie waar die een van die 
ander moet sê: ,,Ek weet nie waar 
hy (sy) is of wanneer hy (sy) tuis sal 
wees nie. Ek weet nie wat op sy (haar) 
program is nie.” 

Dit laat die vrou dikwels alleen 
met al die probleme. Sy voel asof die 
hele opvoedingstaak op haar oorge- 
laai word, en sy besef dat sy dit nie 
alleen kan behartig nie. Die kinders 
leer dikwels die vader ervaar as 
iemand wat eintlik aan die same- 
lewing behoort en maar net vir kort 
tydjies deel van die gesin uitmaak. 
Vanselfsprekend kan hy in daardie 
kort tydjies nie kennis kry van die 
kinders se moeilikhede en probleme 
nie en kan hy min van sy aandeel 
aan tugtiging en leiding bied. Die 
kinders ly skade, sonder twyfel, maar 
ook die ouers. Wat vir my so grond- 
liggend belangrik is, is dat twee 
mense wat innig verbonde moet 
wees, wat éên moet wees as vader en 
moeder, by mekaar verbyleef in die 
jare wanneer hulle saam moet bou 
aan hulle gesin. En later, wanneer 
dit stiller word en die tyd wel daar is, 
vind hulle dat iets verlore gegaan het 
wat hulle nie weer terug kan vind 
nie. Dit is 'n tragiese gevolg van die 
manier van lewe wat ons vinnige ont- 
wikkeling meegebring het. As ons `n 
weg kan vind om dit te verhoed sal 
ook die gesinsversorging baat want 
die vrou sal haar met meer vreugde 
en toewydiging oorgee aan die taak 
as haar man saamdra aan die las. 

Hierdie Kongres, wat ek met `n 
paar gedagtes open, staan voor `n 
reusefaak. Ek het maar as `n gewone 
lid van die volk, as `n gewone vrou 
en moeder, sommige van die pro- 
bleme probeer aandui. Gelukkig dat 
die inligting en leiding berus by des- 
kundiges —- My bede is dat daar `n 
duidelike koers vorentoe sal aange- 
dui word in ons strewe om alleen die 
beste te bereik vir die toekoms van 
ons nasie. 

Bybelstudie 


MATTHEUS 


2: 16 

Toe Herodes sien dat hy deur die 
wyse manne mislei was, het hy baie 
woedend geword en gestuur en in 
Bethlehem en in al die omstreke 
daarvan al die seuntjies van twee jaar 
en daaronder, laat ombring, ooreen- 
komstig die tyd wat hy van die wyse 
manne uitgevra het. 


In die middelpunt van hierdie 
vertelling staan Herodes se eie- 
willige en bloeddorstige daad. Die 
gesindheid van Herodes staan hier 
in skerpe kontras aangeteken teen- 
oor die koninklike verering wat die 
wyse manne die Kind toegebring 
het, en die onvoorwaardelike ge- 
hoorsaamheid van Josef toe hy die 
opdrag ontvang het om met die 
Kind na Egipte te vlug. 


Ds. G.M.M. Pelser 


Tog is dit opmerklik hoe objektief 
en skynbaar belangeloos en sonder 
kommentaar die evangelis berig gee 
van hierdie gebeure. Hy veroordeel 
Herodes met geen enkele woord nie 
en op die oog af lyk dit byna of hy 
hom aan die sy van Herodes stel en 
die misleiding deur die wyse manne 
afkeur. 

Daar is egter `n baie goeie rede vir 
hierdie objektiewe benadering van 
die evangelis. Deur die saak sonder 
emosie en objektief te stel laat hy 
juis alle lig val op Herodes en die 
gruwelikheid en bloeddorstigheid van 
Sy daad. Ons het reeds voorheen 
gehandel oor die karakter van He- 
rodes en toe het ons op sy verrader- 
likheid en bloeddorstigheid gewys. 
Sonder onnodige omhaal van woorde 
gee die evangelis nou berig van 
wie en wat Herodes werklik was. 
Dit vervul elke leser, gelowige of 
ongelowige, met die afsku wat He- 
rodes verdien. 

Hoeveel kindertjies deur hierdie 
gruweldaad om die lewe gebring is 
weet ons nie. Dit kon tien talle ge- 


wees het, miskien selfs honderde. 
Die getalle is egter nie soseer van 
belang nie, maar wel die skokkende 
feit dat dit gebeur het. Die evangelis 
toon oënskynlik ook geen medelye 
met die slagoffers van hierdie daad 
nie, wat spreek van `n totale ver- 
slaenheid oor wat gebeur het. Dit is 
vir elkeen om self te oordeel oor 
hierdie gebeure. 

Alien lê 

Toe is vervul wat deur Jeremia, die 
profeet, gespreek is toe hy gesê het: 

`n Stem is in Rama gehoor: rouklag 
en geween en groot gekerm Ragel 
beween haar kinders en wil nie ver- 
troos word nie, omdat hulle daar nie 
meer is nie. 

Uit vers 17 word dit nog meer 
duidelik waarom die evangelis vers 
16 so sonder emosie kon skrywe. 
Daar bestaan vir hom geen twyfel 
nie dat met hierdie gebeure `n pro- 
fetiese woord waar geword het wat 
eers deur Jeremia uitgespreek is 
(Jer. 31: 15). Die woorde wat die 
profeet uitgespreek het was bedoel 
om die jammerlike toestand uit te 
druk van die volk in ballingskap. 
Ragel is deur Jeremia gesien as die 
stammoeder van Israel, wat indien 
sy in daardie tyd nog sou lewe, met 
`n bittere geween sou klaag oor haar 
kinders nl. haar nageslag, wat in 
ballingskap weggevoer is. 

Nou maak die evangelis hierdie 
profetiese woord van toepassing op 
hierdie Bethlehem moord in die 
Messiaanse tyd. Daar bestaan vir 
hom geen twyfel nie, dat die woorde 
van Jeremia wat in verband gestaan 
het met omstandighede in die tyd 
van Jeremia, ook en veral gesien 
moet word as profesie in verband 
met omstandighede wat sou intree 
rondom die Persoon van Jesus Chris- 
tus en in die tyd van sy koms in die 
wêreld. 

Hiermee wil die evangelis nie te 
kenne gee dat God dit so bepaal het 
dat klein kinders vir die koms van 
Jesus Christus in die wêreld deur 
hulle lewe moes boet nie. Wat die 
evangelis wel wil aantoon, is dat die 
profeet vooruit gesien het dat in `n 
poging om Jesus Christus om te 
bring, die nageslag van Ragel in 
Bethlehem en omgewing omgebring 
sou word. Ook as Ragel in hierdie 
tyd nog geleef het, sou sy saam met 
haar volk in rouklag en geween en 
groot gekerm verkeer het. Daar is 
geen spesifieke verband tussen Ragel 
en Bethlehem nie, behalwe dat Ragel 


volgens Gen. 35: 19 begrawe is op 
die pad na Bethlehem. 

Die feit dat `n aantal klein kinders 
se lewe geneem moes word in die 
plek van die lewe van Jesus, mag vir 
baie ongevraag en onnodig voorkom. 
Ons mag egter nie vergeet nie, dat 
God nie hulle lewens in die plek van 
dié van Jesus geëis het nie, maar dat 
die verantwoordelikheid hiervoor 
volkome op die skouers van Herodes 
geplaas moet word en ook op ons 
skouers. Omdat die wêreld Jesus 
Christus nie wou aanneem nie, het 
hierdie gruwel plaasgevind. 

Die troos wat egter uit hierdie ge- 
beure geput kan word, is dat Jesus 
Christus aan die kruis 'n nog wreder 
en gewelddadiger dood gesterf het in 
ons plek en ook in die plek van daar- 
die kinders, sodat ons en daardie 
kinders nie die ewige dood sou sterf 
nie, maar die ewige lewe kan hê. 
Sy lewe moes as Kind gespaar word 
sodat Hy die werk kon volbring wat 
Sy Vader Hom gegee het om te 
doen. Dit het Hy volbring tot ons 
almal se heil, deur op die regte tyd 
vir die goddelose te sterwe. Hierdie 
waarheid is die evangelie van Jesus 
Christus waarmee Ragel en elkeen 
wat die dood van `n geliefde be- 
ween, getroos kan word en inder- 
daad vertroos behoort te wees. 


DIE GESAG VAN DIE WOORD 


In die vorige aflewering van die 
rubriek het ons dit gehad oor die 
gesagsverhoudings waarbinne die 
mens staan. Toe het ek die aandag ge- 
vestig op die tendens wat in die 
moderne samelewing waarneembaar 
is, om alle gesag te ontken. Daar het 
toe ook sprake gekom van die skyn- 
bare gesagsloosheid van die kerk, en 
ons het gesien dat dit nie soseer `n 
teken is van prinsipiële onvermoë 
tot gesag by die kerk nie, maar dit `n 
duidelike teken is van die onwillig- 
heid van die lidmate van die kerk om 
die gesag van die kerk te erken. Ons 
het toe afgesluit deur daarop te wys 
dat dit beskou moet word as `n 
duidelike teken daarvan dat daardie 
lidmate ook nie die gesag van die 
Woord erken nie. Want dis kerk 
ontleen haar gesag aan die Woord. 
Ek gaan by hierdie geleentheid `n 
bietjie met u gesels oor hierdie gesag. 

Laat ons in die eerste plek vra: 
Wat is die Woord? Dit is 'n sinvolle 


vraag, want as ons onder die gesag 
van die Woord staan, moet ons tog 
met die Woord bekend wees. 

Die eerste saak wat ons na vore 
kan bring is die stelling dat die 
Woord nie noodwendig gelykgestel 
moet word aan die Bybel nie. Ek 
weet dat die algemene spraakgebruik 
in die kerk dit laat voorkom asof 
ons maar `n is-gelyk-aan-teken tus- 
sen Bybel en Woord kan skryf, want 
ons praat dikwels met piëteit van die 
Bybel as die Woord van God. Maar 
ons mag tog nie die twee aan mekaar 
gelykstel nie. Want hoe ons ook daar- 
aan dink, bly die Bybel in 'n sekere 
sin `n menslike boek. Wanneer ek dit 
sê wil ek hê dat u my baie goed sal 
verstaan: Dit is nie `n menslike boek 
in dieselfde mate as `n gewone roman 
of `n digbundel nie, want die inhoud 
van die Bybel kwalifiseer dit as 'n 
baie besondere boek. Maar die feit 
kan nie weggeredeneer word dat dit 
mense is wat die Bybel skrywe nie. 
Ons kan nie `n beter voorbeeld hier- 
van gee as om te verwys na die 
briewe van Paulus nie. In hierdie 
briewe sien ons, is `n diep gelowige 
en besielde mens besig om in opdrag 
van sy Here, die evangelie te ver- 
kondig, maar daarnaas vind ons eg 
persoonlike dinge opgeteken wat in 
die laaste instansie met die gods- 
diens as sodanig, en met die evangelie 
van Christus in die besonder, niks te 
make het nie. So skryf hy byvoor- 
beeld aan Timotheus in 2 Tim. 4: 13: 
As jy kom, moet jy die reismantel 
bring wat ek by Carpus in Troas laat 
bly het, en die boeke, veral die perka- 
mente.” En wanneer ons dit lees 
sien ons voor ons geestesoog 'n 
prentjie van die oue Paulus wat in die 
koue verlang na sy warm en beskut- 
tende reismantel, en sy kosbare 
boeke wat hy in Troas moes laat bly. 
En wanneer hy in | Tim. 5:23 aan 
dieselfde man skryf: ,,Moenie langer 
water alleen drink nie maar gebruik 
`n bietjie wyn terwille van jou maag 
en jou herhaalde ongesteldhede”, 
kan ons nie anders as om dit met 'n 
glimlag te lees nie. Hier is die ou 
apostel besig om aan die jong 
Timotheiis `n ,,boereraat” voor te 
skryf om sy maagmoeilikheid te 
probeer oorwin. Dit is so eg menslik 
dat mens nie anders kan as om 
Paulus vir 'n oomblik in dieselfde 
lig te sien as jou eie oupa en ouma 
met hulle boegoebrandewyn lewens- 

DIE GESAG VAN DIE WOORD 

essens en rooi laventel nie. Dit is dus 
ongetwyfel so dat daar gedeeltes in 
die Bybel is wat eg menslik is. 

Wanneer ons nou so ver wil gaan 
om die Bybel ongekwalifiseerd as die 
Woord van God te beskou, bring 
mens jouself in die onhoudbare situ- 
asie dat hierdie gedeeltes ook as 
Gods Woord beskou moet word. 
Dit behoort darem tog seker vir 
enige mens duidelik te wees dat dit 
nie moontlik is nie. Daarom kom 
ons weereens by die vraag uit: Wat 
is dan die Woord van God? 

Ons gaan dan `n stappie verder in 
ons argument en sê: Alhoewel die 
Bybel nie die Woord van God is nie, 
is dit tog die draer van daardie 
Woord. Wat is die Bybel? Miskien 
moet ons hierdie vraag eerste be- 
antwoord. Die Bybel is die getuienis, 
of laat ons dit beter stel en sê, dit 
is die opgetekende getuienis aan- 
gaande die werk van God in die 
geskiedenis van die mens Die Bybel 
vertel ons van die groot wonder dat 
God Homself besig hou met die 
wêreld en meer bepaald, met die 
mens in die wêreld. Ons kan gevolg- 
lik ook nie van die Bybel praat as 
Openbaring van God nie, want God 
openbaar Hom nie deur middel van 
die Bybel nie. God openbaar Hom, 
en in die Bybel vind ons getuienis 
aangaande daardie Openbaring. 

Hoe openbaar God Hom? Dit is 
die volgende vraag. Hierop gaan ons 
nie `n breed uitgewerkte antwoord 
gee nie, want dit sou te veel tyd en 
ruimte in beslag neem. Maar ons 
kan die saak vereenvoudig deur te 
wys op Hebreërs 1:1: ,,Nadat God 
baie keer en op baie maniere in die 
Ou tyd tot die vaders gespreek het 
deur die profete, het Hy in die laaste 
dae tot ons gespreek deur die Seun”. 
Hiervolgens is dit dus baie duidelik: 
God het aanvanklik van baie ver- 
skillende maniere gebruik gemaak 
om Homself aan die mens te open- 
baar maar uiteindelik het Hy dit 
finaal en vir die laaste keer gedoen 
in die Persoon van Jesus Christus. 
Sé openbaar God Hom, en die Bybel 
is getuienis aangaande hierdie open- 
baring. Met ander woorde: Die 


Bybel is getuienis aangaande Jesus 
Christus. 

Nou kan ons die logiese lyn van 
ons argument voltooi deur te wys na 
Johannes 1: 1: ,,In die begin was die 
Woord, en die Woord was by God, 
en die Woord was God.” En ook na 
Johannes 1: 14: ,,En die Woord het 
vlees geword en het onder ons ge- 
woon” Christus self is dus die 
Woord. Hy is die enigste Woord. 
Die Bybel kan alleen in `n afgeleide 
sin bekend staan as die Woord omdat 
dit die getuienis is aangaande die 
ware Woord, Jesus Christus. 

Nadat ons nou hierdie vasstelling 
gemaak het kan ons praat oor die 
gesag van die Woord, want nou is dit 
duidelik dat ons dan nie in die eerste 
plek praat van die gesag van die 
Bybel nie, maar van die gesag van 
Christus. Die Bybel kom wel tot ons 
met `n dwingende eis, en spreek tot 
ons met groot en dringende gesag, 
maar dit is alleenlik moontlik omdat 
Christus daardeur betuig word, en 
Hy is die draer van alle gesag. 

Die gesag van Christus is `n abso- 
lute gesag, want Hy is die Here van 
Sy Kerk en die gesag wat oor hom 
uitoefen is goddelike gesag. Dit is `n 
gesag wat Hy verwerf het deurdat Hy 
vanuit die geslagte van die aarde vir 
Hom `n volk deur die offer van Sy 
lewe gekoop het. Ons behoort aan 
Christus, ons is Sy eiendom, Hy 
het ons gekoop, Hy het ons aan Hom 
verbind met bande wat sterker is as 
die lewe self en wat strek tot in die 
dood. Daarom kan Hy dan ook oor 
ons gesag oefen. 

Dat Christus oor ons gesag uit- 
oefen kan ons almal seker geredeliker 
wys aanvaar. Dit gaan dan tog in 
die laaste instansie om die gesag van 
God self. Maar Christus is nie meer 
liggaamlik by ons nie. Ons is aange- 
wys op daardie geskrewe getuienis 
aangaande Hom. Daardie getuienis 
wat ons in die bladsye v n die Bybel 
voor oi s het, is die enigste moontlike 
manier waarop ons Hom kan ont- 
moet en daarom ook die enigste 
manier waarop ons onsself onder Sy 
gesag kan gevoel. Ons moet nou nie 
probeer om `n motivering hiervoor 

te vind nie. Die enigste verklaring 
hiervoor is dat dit Sy begeerte was 
om so tot ons in verhouding te staan. 
Van hier uit is dit dus duidelik dat 
ons die Bybel, wat getuienis is aan- 
gaande die Woord, en daarom in 
afgeleide sin die Woord is, moet 
beskou as die middel waardeur 
Christus Sy gesag onder ons wil 
handhaaf. 

Dan is dit verder insiggewend dat 
Hy hierdie Woord aan die kerk toe- 
vertrou het. Die kerk is die draer van 
hierdie Woord, en daarom is die 
kerk die instansie wat die gesag van 
Christus in die wêreld moet hand- 
haaf. Natuurlik plaas dit die kerk 
voor `n duiselingwekkende verant- 
woordelikheid. Natuurlik skiet die 
kerk ten opsigte van hierdie verant- 
woordelikheid skromelik tekort. Hoe 
kan dit anders? Die kerk bestaan 
tog ook maar uit mense met al hulle 
menslike swakheid. Maar dit is tog 
vir die kerk erns. Daarom plaas die 
kerk hom altyd opnuut weer onder 
die gesag van die Woord. Die gesag 
wat die kerk uitoefen is nie `n gesag 
wat hy in sigself het of sou hê nie. 
Hy moet hom voortdurend kan be- 
roep op die gesag van die Woord, en 
dit geld as vereiste vir al sy optrede 
en uitsprake, anders is hy nie meer 
kerk nie. Dit is die diepe sim- 
boliek wat verskuil is in die gebruik 
om die geopende Bybel altyd op die 
kansel te hê, daarom word ons kerke 
so ontwerp en gebou dat die kansel 
in die middel staan. Nie omdat die 
kansel so belangrik is nie, maar om- 
dat die geopende Bybel op die kansel 
lê, en die Bybel is getuienis aan- 
gaande die Woord, en die gesag van 
die Woord is volkome. 


NUUSKOLOM 


Ek het weer `n lekker geselsbrief 
ontvang van Koos le Roux van 
Kaapstad. Ons vriende daar in die 
suide is `n besige en ywerige klompie 
en ons waardeer dit om so elke nou 
en dan te verneem van hulle doen en 
late. 

DIE KINDERS SE HERVORMER 


Liewe maats, in die tyd toe Paulus 
die evangelie verkondig het, het hy 
baie keer in aanraking met Romeinse 
soldate gekom. Partykeer moes hulle 
selfs vir Paulus red uit die hande van 
die fanatieke Joodse godsdienstige 
leiers van daardie tyd. 

Die Romeinse Ryk het al die lande 
rondom die Middellandse see inge- 
sluit, ook die land Kanain. Om 
hierdie groot Ryk in stand te hou, 
het die Romeinse Ryk baie soldate 
nodig gehad. Hulle moes ook goed 
en dapper wees en hulle wapen- 
rustings en wapens moes van die 
allerbeste wees. 

Baie keer het Paulus seker so na `n 
trotse en dapper Romeinse soldaat 
gekyk en daaraan gedink dat die 
goeie wapenrusting van die soldaat 
hom die oorwinning oor sy vyande 
gegee het. Dan het Paulus ook daar- 
aan gedink dat die Christen op aarde 
ook `n goeie wapenrusting nodig het 
teen die groot vyand van ons almal, 
die Satan. Teen die Satan sal `n 
gewone wapenrusting en skild en 
swaard egter nie help nie. Nee, ons 
het ander wapens nodig teen die 
vyand wat ons siele wil vernietig. 

Kyk nou na die tekening van die 
Romeinse soldaat en dan maak ons, 
ons Bybels oop by Efesiërs 6. Hier 
beskryf Paulus aan ons hoe die wa- 
penrusting van die Christen moet 
wees. 

Eerstens noem Paulus die lende- 
gord, (a) op ons tekening. Aan die 
lendegord het die Romeinse soldaat 
se swaard in sy skede gehang. Paulus 
sê die Christen se lende of heupe 
moet met die ,,waarheid” omgord 
wees. Wonderlik dat Paulus die 
waarheid eerste noem. In die wêreld 
waarin ons vandag leef, heers die 
leuen en die leuentaal. Hoe beter `n 
mens kan lieg hoe beter diplomaat 
is jy. Nee, `n Christen sal nooit 
leuens vertel nie, want hy het die 
wapenrusting van God aan en sy 
lende is met die waarheid omgord. 

Tweedens noem Paulus die bors- 
wapen, (b) op ons tekening. Die 
Romeinse soldaat se bors is be- 
skerm met metaalplate, sterk genoeg 
om pyle en steke met `n swaard te 

a lende - gerd met 
swaardskede- 


b.Borswapen van 
melaa # late. 


C. Skoene. 


d Skild ven #oul, 
oorgetrek met leer. 


e Helm. van bros. 


Swaard. 


keer. Die Christen se borswapen 
moet ,,geregtigheid”” wees. Geregtig- 
heid beteken billikheid en regverdig- 
heid. Altyd regverdig, al is dit tot 
jou nadeel. Laat jou woord jou eer 
wees, nou en mêre, elke dag. 
Derdens noem Paulus die skoene 
aan die voete, (Cc). Die skoene was 


baie belangrik vir die Romeinse sol- 
daat. Let op dat dit amper soos ste- 
wels gelyk het. Dit het ook `n deel 
van skeenbeen beskerm. Ja, die 
Romeinse soldaat het nie altyd op 
sagte grond geveg nie. Daar was 

skerp klippe, dorings, pylpunte, 
swaarde, brandende geboue en veld. 
Oor al hierdie dinge moes die soldaat 
trap en vorentoe marsjeer en veg. 
Die Christen soldaat, sê Paulus, moet 
as skoene aan die voete hê ,,die be- 
reidheid vir die evangelie van vrede”. 
Watter evangelie alleen bring vrede? 
Die woord van God, die Bybel, is die 
enigste evangelie wat vrede in die 
wêreld en vrede in ons gemoed sal 
bring. 

Vervolgens kom ons by die skild 
(d). Die Romeinse soldaat het `n 
houtskild gebruik, oorgetrek met dik, 
taai leer. So `n skild was ligter as `n 
swaar, brons skild. Met hierdie skild 
het die soldaat die swaardhoue en 
pyle afgeweer. Paulus sê die Christen 
se skild is sy geloof. Daarmee sal 
ons al die ,,vurige pyle van die Bose” 
kan afweer. 

Nou kom ons by die helm van die 
Romeinse soldaat, (e). Die helm be- 
skerm die hoof teen swaard, en 
spieshoue en ook pyle. Paulus sê 
ons moet die ,,helm van verlossing” 
aanneem. Ons moet glo dat Jesus 
Christus ons enigste Verlosser is, 
wat ons sal verlos van die Bose. 

Laastens kom ons by die Romeinse 
soldaat se swaard, (f). Hierdie swaard 
was kort en breed en aan albei kante 
skerpgemaak. Daarmee kon hy steek 
of kap. Paulus sê die Christensoldaat 
moet ,,die swaard van die Gees” 
opneem. Hierdie ,,Gees” sê Paulus, 
is die Woord van God. Met die 
Woord van God in ons hart en op 
ons lippe, elke dag, by die huis en ook 
in die skool, waar ons werk, maar 
ook waar ons speel, met hierdie 
Woord in ons hart, sal ons die ge- 
vare van die wêreld kan trotseer. 

Ons is almal soldate van Jesus 
Christus as ons in Hom glo. Laat ons 
dan elke dag die wapenrusting van 
God aantrek. Kom ons herhaal net 
weer: 

1. Ons lende met die waarheid om- 
gord. 

2. Die borswapen van geregtigheid 
en regverdigheid. 

3. Die skoene vir die bereidheid vir 
die evangelie van vrede. 

4. Die skild van die geloof. 

5. Die helm van verlossing. 

6. Die swaard van die Woord van 
God. 


van Jesus in die boek van Job. 


DIE GOUE 


In die April-uitgawe van Die Kinders se Hervormer (gaan haal dit gou 
om te vergelyk) het ons gesien dat die Rigters ook eintlik almal skadubeelde 
van Jesus was. Soos die Rigters telkens die Israeliete van hulle vyande verlos 
het, so verlos Jesus ons van ons grootste vyand, naamlik Satan. 

Vandag gaan ons verder deur die Ou Testament blaai en die Goue Draad 
opvolg. N4 die Rigters kry ons `n pragtige en baie duidelike voorspelling 


Job voorspel dat sy Verlosser 
(Jesus) leef en as laaste oor die stof 
sal opstaan. 


Job RT RR 25 
Die Verlosser 


In die boek van die Psalms kry 








ons 'n aantal Messiaanse Psalms. Ps. ?2 

Messias is net ook `n ander naam vir Stryd en oorwinning van 
Jesus. Lees nou net bietjie die op- die Messias 
skrif van Psalm 2. 
LE NEG de ri 

al 
p 
Pe. 2:2 In Psalm 22: 2 kry ons `n gedeelte 
sr van een van die sewe Kruiswoorde 
Gd van Jesus. 
P— 
— 


| 


Kyk net eers na die opskrif bo-aan 
Psalm 45 en lees daarna vers 18. 


Ps. 45: 18 


ME 
ie 
Lees veral vanaf vers 2 tot vers 14 
Ps. 72 | 











Hier word voorspel van die Pries- 
terkoning, dit wil sê, Jesus, wat aan 
die Regterhand van God sit. 


Ps. 110. 

Ps. 118: 22 


Si 


Hier word voorspel van die hoek- 
steen wat deur die bouers verwerp is. 
Jesus is ook deur die mense op aarde 
verwerp, en nie net verwerp nie, 
maar ook gekruisig. 


Die profeet Jesaja was een van die N 


Groot Profete in Israel. Jesaja het 
baie voorspellings gemaak oor die 
koms van die Messias, dit is Jesus. 
Lees die opskrif bo-aan Jesaja 9. 
Jesus is die lig wat sou verskyn. 


' Jesaja 9 


jé Hier voorspel Jesaja dat Jesus uit 


Jesaja 11. ka een.| 


GE 


Hier is Jesus die kosbare Hoek- 
steen, waarvan ons ook in Psalm 
118: 22 gelees het. 





Jesaja 53. 


Liewe maats, 


Lees gerus nou al die tekste wat 
Ons vir julle gegee het. Dan sien ons 
hoe wonderlik God vir ons in Sy 
Woord, duisende jare voor die tyd al 


die geslag van Isai, d.w.s. uit die 
geslag van Dawid gebore sou word 
en Dawid was uit die geslag van 
Juda. 


Jesaja 28. 








AA 
GE 


In Jesaja 53 kry ons `n pragtige 
voorspelling van die lewe, lyding en 
dood van Jesus. 


voorspel het dat Jesus vir ons gebore 
sou word. 

'n Volgende keer behandel ons dan 
die laaste deel van die Goue Draad, 
vanaf Jesaja tot by Maledgi. 

Oom Mike. 


| 


| tyd. 








Die Wet van 
die Here 


Pappa, Mamma en die drie kinders 
sit om die tafel. Al die skottelgoed is 
na agter geneem. Dit is Boekevat- 
Gert, gaan haal jy maar die 
Boeke en vanaand sal Hettie vir ons 
sê wat ons moet lees”, sê Pappa. 
Gert hardloop gou na die boekrak 
om die Bybel en Gesangboeke te 
gaan haal, terwyl Hettie se voorkop- 
pie sommer so op `n plooi trek soos 
sy dink wat Pappa moet lees. Sy dink 
aan die oom-ouderling wat die og- 
gend in die kerk gelees het. In haar 
gedagte sien sy weer die oom met die 
groot snor en waardige stem soos hy 
voorlees. 

Nou toe Hettie, wat sal ons lees ?” 
vra Pappa en met die ouderling nog 
in gedagte sê Hettie sommer: ,,Die 
wet van die Here, Pappa”. Gert 
proes `n slag en klein San glimlag 
ook. Hettie word rooi om die nekkie. 
,Nou maar goed my kind en Gert 
waar moet ons die Bybel oopslaan 
om die wet van die Here te lees?” 
vra Pappa. Gert glimlag nie meer nie, 
maar hy weet die antwoord. ,,Exodus 
20, Pappa”, sê hy. ,,Goed, en wie 
kan vir my sê waar die wet nog op- 
geteken staan?” vra Pappa. Gert is 
weer eerste: ,,Deuteronémium 5, 
Pappa”, sê hy. ,,Dis nog steeds reg. 
Mooi Gert”, sê Pappa. Gert voel 
sommer hoe sy bors uitswel van pure 
lekkerkry. 

Pappa” sê-vra Hettie: ,,Juffrou 
het nou die dag vir ons uit Mattheus 
gelees en gesê dit is ook die wet van 
die Here, maar dit het nie soos 
Exodus 20 s'n geklink nie. Hoe is 
dit dan?” 

Nou is dit Mamma se beurt om te 
praat. ,,Pappa, lees nou eers vir ons 
Exodus 20 en dan verduidelik jy 
asseblief vir ons Mattheus 22 se groot 
Gebod.” Pappa lees die wet soos die 
ouderling dit die oggend gedoen het. 
Almal luister aandagtig. San wonder 
wat egbreek beteken. Sy wil dit nog 
eendag vir Mamma of Pappa vra. 

Toe Pappa Exodus 20 klaar gelees 
het, slaan hy die Bybel by Matt. 22 
vers 34 oop en lees die stukkie voor 
van die wetgeleerde wat vir Jesus 
gevra het watter een van die tien 

gebooie die belangrikte is. San be- 
sluit om eendag ook vir Pappa te vra 
wat `n wetgeleerde nou eintlik is. 

,Aan hierdie twee gebooie hang 
die hele wet en die profete,” lees 
Pappa. ,Mamma, kan jy gou vir ons 
'n skoon stukkie papier en `n potlood 
bring? Ek moet nou eers `n paar 
figure teken om die twee gebooie 
duidelik te maak.” Mamma bring die 
papier en potlood en Pappa teken 
dit so: 





. Jy mag geen ander gode. . 

. Jy mag vir jou geen gesnede 

beeld” yd 

3. Jy mag die Naam van die 
Here jou God N. 

4. Gedenk die Sabbatdag . .. 


ED — 














5. Eer jou vader en jou moeder, 
dat jou dae . .. 

. Jy mag nie doodslaan nie. 

. Jy mag nie egbreek nie. 

. Jy mag nie steel nie. 

. Jy mag geen valse getuienis... 

. Jy mag nie jou naaste se huis 
begeer me N . 


mk 
O Oo 





| 





Gert en Hettie kyk oor Pappa se 
skouer en klein San kyk ook van 
Mamma se skoot af. 

,Daar is tien gebooie aan ons ge- 
gee”, verduidelik Pappa. ,,Maar die 
tien gebooie word in twee tafels ver- 
deel, vier in die een tafel en ses in 
die ander tafel. Nou let nou mooi op. 
Die eerste vier gebooie vertel vir ons 
hoe ons teenoor God moet voel en 
handel en die laaste ses gebooie ver- 
tel vir ons hoe ons teenoor ons naaste 
moet optree. Ons vader en moeder is 
ook ons naaste. Alle mense is ons 
naaste”, sluit Pappa af. ,,Die eerste 
vier gebooie handel dus oor ons 
liefde tot God en die laaste ses ge- 
booie handel oor ons liefde teenoor 
ons naaste”, sê Mamma. 


sNou verstaan ek”, sê Hettie. 
,Ons liefde teenoor God is een ge- 
bod en ons liefde teenoor ons naaste 
is die ander gebod, dus twee ge- 
booie”. ,,Pragtig my kind”, sê Pap- 
pa,, en ek kan sommer sien Gert het 
dit ook lankal begryp. Kom laat ons 
afsluit met gebed”, sê Pappa. Die 
hele gesin sluit die oë en Pappa sê 
dankie vir al die goeie gawes uit die 

Skepper se Hand. 
Oom Mike 


DIE JEUG: NUUSKOLOM 

Koos vertel dat dit in die jongste 
tyd baie goed gaan met hulle ver- 
gaderings en as ek kyk na hulle by- 
woningssyfers moet ek met hom 
saamstem. Hulle het gedurende die 
kort vakansie weereens `n kamp ge- 
hou, hierdie keer by die Goudini- 
warmwaterbronne. Ons hoop die 
kamp het aan al die verwagtings vol- 
doen. 

Daar is egter veral twee stukkies 
nuus vanuit sy brief wat ek met groot 
blydskap gelees het. In die eerste 
plek vertel hy iets meer van hulle 
besprekings en Bybelstudie-aande: 
Hulle het `n aanvang daarmee ge- 
maak om die besprekings op hierdie 
aande volledig oor te laat aan lede 
van die vereniging self. Ons het van- 
tevore alreeds hieraan aandag ge- 
skenk, maar dit sal goed wees om 
nogtans weer daarop te wys dat dit 
die aangewese optrede is vir enige 
vereniging wat graag die inisiatief 
van sy lede wil aanwakker en be- 
langstelling in die vergaderings wil 
prikkel. In Kaapstad het hulle groot 
sukses hiermee, en dit kan ook nie 
anders nie. 


`n Ander saak"wat Koos noem en 
wat as `n waardevolle wenk kan 
dien, veral vir verenigings in die 
platteland, is die wyse waarop hulle 
`n Bybelvasvraewedstryd gereël het. 
Uit die aard van die saak is daar in 
Kaapstad net een Jeugverenigingtak, 
met die gevolg dat daar nie `n moont- 
likheid bestaan om teen ander ver- 
enigings kragte te meet nie. Hulle 
het toe die slim plan beraam om die 
vereniging te verdeel in agt spanne 
van sewe lede elk, wat onderling teen 
mekaar en teen die kerkraad en sus- 
tersvereniging deelneem. Dit wat 
hierdie reëling veral aanneemlik laat 
lyk is die feit dat die jeugvereniging 
sodoende die geleentheid kry om met 
ander liggame in die gemeente te 
verkeer en saam te werk. Dit is `n 
saak wat miskien oor die algemeen 
gesproke te min aandag kry, en dit 
beteken vir die vereniging en vir die 
gemeente `n verlies. 


Seënwense tot volgende keer, 


G. C. Velthuysen 
Mancefieldlaan 610, 


Eloffsdal, Pretoria. 


Vieru groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPER 


Hoofkantoor: Rentmeestergebou, Bosmanstraat 219, Preteria. 
Tel. 3-1258 


VOLLEDIGE BEPLANDE LEWENS- 
VERSEKERING VERSKAF GEMOEDSRUS 

WAT KAN U LEES 


Veelvolkige Ontwikkeling en Naas- 
bestaan. 

deur Mnr. M. C. Botha, Minister 
van Bantoe-Administrasie en Bantoe- 
Ontwikkeling en van Bantoe-Onder- 
WYS. 

Hierdie publikasie is van ons 
huidige Minister van Bantoesake. 
Ons kan me anders sê nie as dat ons 
hierdie publikasie in verband met 
ons allergrootste lands- en volks- 
vraagstuk, n.l. die van die rassever- 
houdings in ons land met vrug en 
il `n mate van instemming gelees 
net. 

Dit is feitlik `n mededeling van 
hoe die nasionaal-georienteerde Afri- 
kaner die rasseprobleme in Suid- 
Afrika sien en ons lesers kan dit ge- 
rus kalm en met die nodige erns 
deurlees. As dit wat hier voorgestel 
word as leidraad vir die toekoms 
maar spoedig in werklikheid omgesit 
kan word, sal dit ver gaan om onrus 
en onsekerheid in ons volkslewe uit 
te skakel. 


Ons wil egter `n paar opmerkings 
plaas by die hele uiteensetting en die 
deurvoering van apartheid, soos wat 
dit hier voorgestel word, sonder 
om afbreuk te doen aan die waarde- 
es uiteensetting van mnr. Botha 
self. 

1. Hoewel dit nie gesê word nie, 
kom ons tog sterk onder die indruk 
dat volgens mnr. Botha apartheid of 
afsonderlike ontwikkeling die vrug 
is van die een of ander politieke 
party. En dit sou `n geweldige mis- 
verstand wees. Apartheid is `n begrip 
so oud soos die volksplanting in 
Suid-Afrika self en veral die vrug van 
die Protestantse geloofsoortuiging 
van die Hollandse koloniste en Fran- 
se Hugenote. Toe daar in die 19de 
eeu in die Kaap-Kolonie allerlei mis- 
verstand ontstaan het tussen die 
koloniste en hul vreemde regering, 
het die ideaal van skeiding of apart- 
heid of afsonderlike ontwikkeling 
hoe langer hoe sterker op die voor- 
grond gekom as die beleid van die 
Kaapse koloniste t.o.v. die toekoms- 
tige rasseverhoudings. Dit het later 
selfs die hoofrol gespeel in die ver- 
vreemding tussen die koloniste en 
hul regering, wat ook uitgeloop het 
op die Groot Trek. Die Trekkers wat 


altyd Bybelsgodsdienstig georienteer 
was, het hulle vir hul apartheid- 
ideaal altyd op die Skrif beroep. Dit 
het gemaak dat apartheid, as dit reg 
en regverdig toegepas kon word, vir 
hulle een van die skoonste vrugte 
geword het van hul Christelike ge- 
loof. Hiervan getuig ook die Chris- 
telik-menslike houding wat hulle al- 
tyd teenoor hul swart of bruin be- 
diendes aangeneem het. Dit alles het 
meegebring dat die Afrikaner se kerk 
meer as iets anders die draer geword 
het van hierdie Christelike apart- 
heidsgedagte. Daarom kan ons dit 
alleen met dankbaarheid vermeld 
dat `n bepaalde party `n 50 jaar ge- 
lede onderneem het om hierdie 
apartheidsideaal van die Afrikaner 
tot een van sy belangrike politieke be- 
ginsels te maak. Tog bly dit een van 
die grondbeginsels van die hele volk 
en nie net van die een party nie. 


2. Die tweede opmerking wat ons 
wil maak is dat waar die vyande van 
die Afrikanervolk die hele vorige 
eeu die stryd teen die Afrikaner ge- 
voer het opgrond van hierdie apart- 
heidsideaal, dit vandag nog die geval 
is en die stryd al bitterder word, 
omdat mens hoop om met hulp uit 
die geledere van die Afrikaners self 
dit te kan belet dat hierdie ideaal 
volle werklikheid sal word. Daar is 
dus haas by om apartheid apartheid 
te maak, anders is dit straks te laat en 
gaan ons agter die net vis met ons 
apartheidsideaal. Mnr Botha maak 
melding van wat reeds gedoen is in 
sy tyd as minister en ons bly hom 
daar dankbaar voor. Maar dit gaan 
veels te langsaam. Die veranderings 
in die groot wêreld van vandag is 
self baie haastig en baie drasties. 

3. `n Derde opmerking is dat ons 
nie van mnr. Botha die indruk kry 
nie, dat apartheid of rasseskeiding 
vir hom in die eerste plek gebieds- 
skeiding is. Sonder gebiedskeiding is 
apartheid `n klug. Die sukses met en 
die verwesenliking van apartheid 
hang af van die sukses om gebied- 
skeiding of territoriale apartheid deur 
te voer. Hoe langer algehele ge- 
biedskeiding uitbly, hoe meer sal 
die rasseprobleme vermenigvuldig en 
vererger. Daar is allerlei magte aan 
die gang, ekonomies, party-polities 


en staatkundig om apartheid in sy 
verwesenliking teen te hou, totdat 
ons `n punt moet bereik, waar ons 
self sal verklaar: nou kan dit nie 
meer nie! dis nou laat! Die uitstel 
van gebiedskeiding bring mee: eko- 
nomiese probleme, soos reservering 
van werk; sosiale probleme, Soos 
sport en ontspanning en allerlei 
staatkundige probleme. En hierdie 
probleme sal moet maak dat ons self 
apartheid, ons eie Christelike lewens- 
patroon, oor boord sal moet gooi, 
omdat dit vir ons lyk of dit tog nooit 
meer verwesenlik kan word nie. Dit 
is `n dreigende gevaar! 

4. 'n Vierde opmerking wil ons 
nog maak. Die apartheid wat mnr. 
Botha so mooi geskets het in sy 
brosjure, word haas algemeen as `n 
gesonde Christelike lewenspatroon 
verwerp in die wêreld van vandag. 
Verwerp, nie alleen deur die heidense 
en anti-Christelike volke nie . , 
waardeur die stryd vir apartheid vir 
die Afrikanr inderdaad `'n geloofs- 
stryd geword het... maar ook deur 
mense en volke wat ons as ons ge- 
loofsgenote moet sien. En waarom? 
Is hierdie mense so dwaas en kortsig- 
tig dat hulle ons nie kan of wil be- 
begryp nie? Dit is haas onaanneem- 
lik! En om hulle te antwoord: Maar 
hulle verstaan ons nie en julle be- 
gryp ons probleme nie, gaan ook 
nie op nie, nie altyd nie. Lê die fout 
nie by ons dat ons ons nie verstaan- 
baar maak of kan maak nie? Is mnr. 
Botha seker dat ons verteenwoor- 
digers in die buiteland, dit aan die 
buitelanders stel of kan stel wat 
apartheid is? Toe ons een keer, jare 
gelede, moes luister na een van ons 
verantwoordelike volksleiers, hoe hy 
in die buiteland `n uiteensetting oor 
die radio gee en hoe hy apartheid 
gemotiveer het en geregverdig het, 
moes ons ons skaam dat ons Afri- 
kaners is. 

H. P. Wolmarans. 





Ethiek als Waagstuk. Uitg. G.F. Cal- 
lenbach n.v. NIJKERK. 1969. 142 
bladsye. Prys onvermeld. 

Hierdie werk is `n bundel opstelle, 
geskryf deur teoloë van verskillende 

IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








SWART, JAN HARM 
Onvergeetlik is die oggend van 10 Julie 1969 toe van 
sy op tragiese wyse weggeneem is my eggenoot en ons 
vader. 
Sy plek is leeg, sy stem is stil, 
Ons swyg o Heer, dit was U wil. 
— Eggenote Hannetjie en Kinders Ronél, Pieter en 
Casper. 
Randburg. 





VAN DEVENTER - JAN FREDIRIK PIETER 
JACOBUS (Frikkie). Die aand van 30 Mei 1966 sal ons 
nooit vergeet nie, toe onverwags van ons weg geneem is 
my dierbare en onmisbare lewensmaat, Pappie en Oupa 
in die ouderdom van 71 jaar en 10 maande. 44 jaar lank 
het ons lief en leed saam gedeel, sy mooi en voorbeeldige 
lewe sal in ons altyd `n soete herinnering bly. Die gemis, 
eensaamheid en verlange is soms byna te swaar, maar ons 
troos ons aan die blye gedagte dat die huiskring wat hier 
op aarde verbreek is, eenmaal weer daarbo volmaak sal 
wees. 

— verlangende eggenote, B van Deventer, kinders en 

kleinkinders. 

Hekpoort 





LAUBSCHER, HAY .—Een jaar van stille trane en ver- 
lange is verby, maar nog dink ons aan die donker nag 
van 13 Mei 1969 toe van ons weggeneem is my liewe 
eggenoot, ons pappie en oupa, Hay Laubscher in die 
ouderdom van 57 jaar 8 maande. In die tuin van liefde 
sterf herinnering nooit. 
— Eggenote E Laubscher, kinders en kleinkinders 

Posbus 5, 

Pk. Hectorspruit, 

Oos Transvaal. 








FOURIE, MARKUS JOHANNES 
Oorlede 4 Junie 1969. In liefdevolle herinnering aan 
my geliefde eggenoot, ons pappie en oupa. Eensaam is 
die dae, stil die verlange, maar liefdevol is die herinner- 
inge. Sy plek is leeg, sy stem is stil. Ons swyg O Heer, 
want dit was U wil. 
— RR as eggenote Anna, kinders en kleinkin- 
ers. 
A. E. Fourie, 
Vryburg. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederende liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 








DE BRUYN, DAVID STEPHANUS LOURENS 
Ons dink terug aan 15 Oktober 1969 toe die dood 
weggeneem het my eggenoot. Al is sy plek leeg glo ons 
in die Jesus Christus wat vir ons `n plek berei het. 
H. de Bruyn. 
Christiana. 





BOTHA, JOHANNA JACOMINA (gebore Ferreira) 
Dit het die Almagtige God van lewe en dood behaag 
om van ons weg te neem op 17 Februarie 1970 my teerge- 
liefde eggenote, ons moeder, en grootmoeder in die 
ouderdom van 83 jaar en $ maande. Ons gun haar die 
rus en ons dank God vir haar lank gespaarde lewe. 
— Bedroefde eggenoot M. C. Botha, kinders en 
kleinkinders. 





SCHMIEDESKAMP, RENIER JACOBUS .—Sag heen- 
gegaan op 21 Maart 1970, na `n siekbed van byna ses 
maande, ons teerbeminde eggenoot, vader, seun en broer. 
Renier Jacobus Schmiedeskamp in die auderdom van 
41 jaar en 3 maande. ,,U Wil Geskied””. 
— Diep betreur deur sy eggenote, kinders, moeder en 
familiebetrekkinge, Nora, Friedrich en Hannelie. 

denkrigtings en kerkverband. Die Etiek 
word derhalwe vanuit totaal en al ver- 
skillende gesigspunte bekyk. Hierdie 
bundel is aangebied aan prof. dr. Evert 
Louis Smelik wat van 1949 tot 1967 
professor was aan die gemeentelike 
(Staats) universiteit van Amsterdam, 
alwaar hy namens die Hervormde Kerk 
`n groot verskeidenheid van vakke do- 
seer het: Bybelse Teologie, Etiek, Ho- 
miletiek, Kerkreg en ander vakke op 
die gebied van die Praktiese Teologie. 

Hierdie werk wil ons aanbeveel by 
al ons predikante, teologiese studente 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: 75c. per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaaste bereik, 
dertig dae voor publikasie. 


ADVERTENSIETARIEWE: 
Geboo;tes, verlowings, en huwelike 
R1.50 vir 'n maksimum van 60 woorde, 
en 3 sent per woord bo 66 woorde, 

vooruitbetaalbaar. 


Doodsberlste en In Memorlams 
R2.00 per plasing 


Dle Advertensiebestuurder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuur word nie later nie 
as 6 weke voor datum van 
publikasie nie. 


As 'n foto geplaas moet word: R$6.00 
ekstra vir dle maak van drukkersblok. 





Gedruk deur 
N.H.W.-PERS, 
Humanstraat 55, Krugersdorp. 


Amptelike Berigte 


BEROEPE PREDIKANTE 

Aangeneem: 

Ds. J. A. Smit na kombinasie Stella/ 
Mafeking 

Ds. J. J. C. du Plooy na Tzumeb/ 
Grootfontein 

Ds. G. C. Velthuizen na Wonder- 
boompoort 

Bedank: 

Ds. D. J. Smith na Newcastle 

Ds. M. W. Pretorius na Kaapstad 

Ds. $S. J. Botha na Alberton Wes 

Ds. G.J. J. Roos na Nigel en Rusten- 
burg 

Ds. $. J. Swanepoel na Derdepoort 

Ds. L. A. Pretorius na Bethal 

Dr. D. J. Booysen na Phalaborwa 

Ds. D. J. van Wyk na Sundra 

Ds. F. G. J. Loots na Warmbad) 
Rust der Winter 

Ds. T. F. J. Dreyer (Jnr.) na Boks- 
burg 

Ds.A. A. da Silva na Parkrand/ 
Witfield 


RADIODIENSTE - MEI 1970 
Eredienste: 
7 Junie 10.30 vm.K ortgolf, Wel- 
kom 
14 Junie 10.30 vm.Medium en FM 
Bloemfontein 
21 Junie 7.00 nm.Medium en FM 
Vereeniging 
28 Junie 7.00 nm.Kortgolf Pieter- 
maritzburg 
5 Julie 10.30 vm.Kortgolf Durban 
Suid 
Oegendgodsdiens 10.15 vm. 
2 Junie Ds. W. J. Roos 
9 Junie Ds. F. du C. Labuschagne 
16 Junie Ds. G. N. Bloem 
23 Junie Ds. J. N. Wolmarans 
30 Junie Dr. P. J. T. Koekemoer 
Vroeë Oggend 6.30 vm. en Laataand 
11.10 nm. Oordenkings 
5 Junie Ds. J. H. Steenekamp 
11 Junie Ds. D. J. C. van Wyk 
14 Junie aand Ds. P. T. Jacobs 
19 Junie Ds. F. H. v.d. Merwe 
21 Junie aand Ds. G. C. van Staden 
23 Junie Ds. P. T. Jacobs 
28 Junie Ds. F. H. v.d. Merwe 
Ontwaak my siel: 
21 Junie Dr. A.J. G. Dreyer 
Ander Sondagprogramme: 
Bybeldrama 8.15 nm. 
7 Junie Jakob werk by Laban 
14 Junie Die verhaal van Josef 
21 Junie Die Slawevolk 
28 Junie `n Man soos ek 
Kom na die waters 6.05 nm. 
Wat sé die Bybel 9.15 nm. 

en studente in die wysbegeerte. Dit is 
goed dat mens enige vraagstuk uit so- 
veel verskillende kante benader; dis 
immers wetenskaplik. Dit is vir die 
teoloog egter, seker nie onwetenskaplik 
om, nadat hy so `n boek gelees het, dit 
te beoordeel volgens die maatstaf waar- 
mee elke behoorlike teoloog moet werk: 
die Woord van God, die openbaring in 
Jesus Christus nie. As dit onwetenskap- 
likheid of bevooroordeeldheid beteken, 
dan moet dit maar so wees! Van Sme- 
lik self, vir sover dit die Etiek betref, 
kan met groot vrug kennis geneem 
word omdat op die agtergrond van sy 
etiese denke `n ortodoks-protestantse 
dogmatiek staan: die beskouing dat 
Christus nie alleen ons regverdiging is 
nie, maar ook ons heiliging. S6 `n 
beskouing bevry inderdaad die Etiek 
van elke vorm van reël op reël en ge- 
bod op gebod, van elke vorm van wet- 
tiese moralisme. Juis omdat ons hierdie 
maatstaf aangewend het by die deurlees 
van hierdie opstelle, met waardering vir 
baie dinge, verval die artikeltjie van dr. 
J.W. Schulte Nordholt wanneer hy 
oorloop van waardering vir die ,,ethiek”” 
van geweldloosheid van wyle dr. Martin 
Luther King, tot `n stukkie humanis- 
tiese beskouing, sonder enige vir die 
teoloog aanvaarbare grond. Hierdie lg. 
skrywer kan selfs by die wysgeer (vir 
wie ek uit teologiese oogpunt nie altyd 
groot waardering het nie) Immanuel 
Kant, iets besonders gaan leer: naam- 
lik dat begrippe sonder ervaring blind 
is. Verbeel jou: In die eerste sinsnede 
wat Nordholt neerskryf, word die 
shardnekkigheid” waarmee King voort- 
gegaan het, `n deugsame eienskap wat 
hom tot `n ,,visionair leider” gemaak 
het. Ek vra: Wanneer King uitgaan 
van die veronderstelling (premisse) dat 
alleen deur geweldlose stryd en verset 
die vyande (blankes natuurlik) verslaan 
kan word, tot ,vriende oorgehaal” kan 
word, moet so `n uitgangspunt vir soet- 
koek opgeëet word? Die Neger moet 
probeer ,,not only to free himself but 
to free his oppressor from his sins”. 
Wat is die skrywer se grond om so `n 
premisse van soveel waarde te ag dat hy 
sy opstelletjie afsluit met die woorde: 
sin elk geval was King `n bewys van 
(die) ,krag” en `n mens kan slegs bid 
dat sy woorde wat in sy volk so `n 
weerklank gevind het, nie leeg tot hom 
sal terugkeer nie.” Vir my lyk die 
beskouing van die New Yorkse psigo- 

loog, Kenneth B. Clark, professor aan 
die City College, `n groter waarskyn- 
likheid wanneer hy sê, dat `n diepere 
analise in King se leerstellinge sou aan- 
toon dat daarin `n ozrealistiese, indien 
nie patologiese basis teenwoordig is. 
,Onrealisties” is haas iedere stuurman 
wat op die wal staan en toekyk. Pato- 
logies klink dit wanneer J.O. KIL- 
LENS skryf: “1 am firmly convinced 
that the ultimate salvation of America 
is in the Negro”. Kant sou sê, die arme 
man is blind! Die kruitdamp en lek- 
kende vlamme in Amerika is dan ook 
`n bewys dat King se filosofie `n droom 
was en dit sal altyd `n droom bly. Die 
Salvation” 1ê volgens die Bybel elders 
...OP Golgotha. 

— P.J.T. Koekemoer. 


D.J. Karres, De Gemeente en haar dia- 
konaat, no. 32 van die reeks Praktisch 
'Theologische Handboekjes. Boeken- 
centrum, `s-Gravenhage, 1969. 239 pp; 
prys # 11.90. 

Die skrywer is predikant-direkteur 
van die Hervormde Opleidingsentrum 
in Doorn, Nederland, en is ook deeltyds 
verbonde aan die Teologiese Seminarie 
van die Nederlandse Hervormde Kerk 
in Driebergen. Hy is dus nou verbonde 
aan die praktiese sy van die predikant 
se ampswerk en is deeglik toegerus met 
`n besondere kennis oor vraagstukke 
wat in die verband aan die lig kom. 

In hierdie boek kom die bespreking 
van die diakonale werk aan die beurt 
en net SOOS in vorige publikasies van 
die genoemde verdienstelike reeks, het 
ons nou ook weer `n klein werkie van 
groot formaat. As mens die lys van 
resente publikasies aan die end van die 
boek nagaan, waarin vermeld word dat 
dit meesal samevattings insluit van talle 
bevindings oor verskeie aspekte van die 
diakonale arbeid, dan kom mens tot 
die besef dat in hierdie boek `n waarde- 
volle bydrae gelewer is,. Dit gaan ook 
die bestudering van die onderwerp en 
naslaanwerk oor talle aspekte en ver- 
wysings vergemaklik; dit sluit in `n 
duidelike oorsig oor die verklarings van 
talle tekste in die Bybel. Net die ,,Re- 
gister van Bijbelplaatsen” wat behandel 
is, beslaan ses én `n half bladsye dub- 
belkolom. 

Geen wonder nie dat mens `n duide- 
like begrip kry van die bybelse oor die 
amp en taak van die diaken, veral in 
wyere betekenis en diensbetoon binne 
en buite die grense van die gemeente 
en deur meer as net die diakens,. Dit is 
christosentries gegrond en langs die be- 
toogtrant is dit uitgewerk, met baie 
klem op die liefde in die praktiese toe- 


passing. ,De diaken zal hebben te 
waken voor de liefde - en in deze tijd 
vol aanvechting en moedeloosheid bij 
velen, misschien nog meer voor de 
hoop.” (bls. 195). 

Ek kan die boek (in sterk blink sagte- 
band) heelhartig aanbeveel vir studie 
deur elke gemeente se diakonale verga- 
dering en ek wil hoop dat dit 'n wye 
leserskring sal geniet, ook tot bevorde- 
ring van die diakonale diens in ons 
gemeentes. 

— P.W.V. 


sOnze verhouding tot de Rooms-katho- 
lieke Kerk”. Boekencentrum N.V. s- 
Gravenhage. 1969. 93 bladsye. Prys in 
Nederlandse geld: 3 gulden en 90 sent. 
(Ongeveer RO0.80). 

Die laaste oordenking in Miskotte 
se ,Miskende Majesteit” stel die vraag 
wat diep ingryp in die toekoms: ,Waar 
gaat het heen?”. Alhoewel Miskotte se 
vraag nie handel oor die verhouding 
tussen die Roomse kerk en die Prote- 
stantisme nie, wil ons nou maar aan 
ons Hervormde asook aan die Gere- 
formeerde Nederlanse broeders (en 
susters) vra: Waar gaat het heen? 
Hierdie boekie is `n amptelike werkstuk 
van die Nederlandse Hervormde gene- 
rale Sinode van Junie 1969. Die in- 
houd spreek vir sigself. Waar gaan dit 
heen wanneer die prinsipiële leerstel- 
linge waarom die ganse Kerkhervorming 

van die sestiende eeu gewentel het en 
waaroor dit in die kern van die saak 
vandag nog wesentlik gaan, so hard en 
SO ssvriendelik” op die agtergrond 
as'tware gebeur word as wat hierdie 
sinodale verklaring openbaar? O ja, ek 

weet wel heel goed en dit word ook 
hier uitdruklik verklaar, dat prinsipiële 
sake nie uit die oog verloor moet word 
nie en dat daaraan vasgehou moet 
word. Ek wil egter beweer dat die heel 
vriendelike gesprekke, die heel broeder- 
like verhoudinge wat op die oomblik 
tussen Rome en Reformasie heers, tog 
@rens 'n vaste grond moet hê. Hierdie 
grond kan ek ten enemale nie raaksien 
nie, ook nie na die tweede Roomse 
Sinode (Vatikaanse Konsilie IT) nie. Ek 
kan nie daaroor opgewonde raak dat 
die Roomse kerk nou erken dat daar 
tog ook elders `n ,kerk” kan wees nie. 
Het die Roomse konsilie een enkele 
dogma teruggetrek? Rome kan nie, 
want die Heilige Gees het Rome nog 
nooit verkeerd kon lei nie. Roma sem- 
per eadem est: Rome is altyd die- 
selfde! Ek hoor iemand vra aan my: 
Het u dan nie geweet dat die ,,mooi” 
verhouding hier in Nederland op die 
christelike Jiefde berus nie: dis die 
grond van ons samesyn in een kerk- 
gebou? Eerlik, ek doen my bes om dit 
te begryp. Wie 1 Korinthe 13 lees, 
moet tog opmerk dat alhoewel die 
apostel Paulus hier so uitnemend oor 
die liefde praat, hy tog baie duidelik 
in sy opsomming die liefde fundeer in 
die GELOOF. Ek vind dit gans en al 
onmoontlik om daar waar die Christus 
van God onweerspreeklik geplaas word 
as `n Middelaar naas `n Middelares en 
naas baie ander dinge, daar waar die 
absoluutheid van hierdie Heer nie meer 
absoluut is nie, daar waar naas die 
Woord van God met eweveel gesag die 
kerklike dogmas en pouslike uitsprake 

lê, my so heerlik tuis te voel; ja, daar 
waar genade nie meer genade is nie. 
Die deursnee gemeentelede wat nie so 
prinsipieel dink oor die dinge waarom 
dit gaan nie, word op hierdie gesellig- 
heidsvlak gewoonweg ,,sag” gemaak vir 
die ,,eenheid” wat moet kom, die een- 
heid wat tot stand gebring moet word 
deur die terugkeer van die ,geskeie 
broeders” na die Una Sancta. Skokkend 
is dan ook die verklaring van `n 
Gereformeerde Nederlandse professor, 
prof. Kuitert, wat daarvoor pleit dat 
die pous erken moet word as die geeste- 
like leier van alle christene, mits hy 
afsien van sy aanspraak op absolute 
onfeilbaarheid. Is dit werklik AL waar- 
van die pous moet afsien? Dan het 
Luther en Calvyn die bal mis geslaan. 
Ek dink dat Rome dit geniet, alhoewel 
ek bewus is van ontrustendes ook in 
die Roomse kerk! 

Daar heers `n gees in die wêreld, `n 
haas onkwalifiseerbare ,jiets”, dat ons 
ALMAL TOG MAAR TEN ALLE 
KOSTE EEN IS. Dit klink pragtig 
HUMAAN. Ek weier om `n grondelose 
humaniteit of bodemlose broederskap 'n 
christelike baadjie aan te trek. Alleen 
in Christus is ons mekaar se broeders 
en susters, en nou moet die Roomse 
kerk eers daartoe oorgaan om hierdie 
Christus op die troon te plaas los van 
ander troonbesetters, voordat ons hier in 
Suid-Afrika opgewonde gaan raak en 
oor eenheid begin te praat. Daar lê vir 
die Roomse kerk `n lang pad voor... 
voordat hy daartoe KAN kom. 


— P.J.T. Koekemoer 


De Prediking van het Oude Testa- 
ment Jesaja deel 1 deur dr. L. A. 
Snyders. Uitgegee deur Callenbach, 
Nykerk. Prys f29.50 By intekening 
op die serie f 27.00. 

Met blydskap het ons hierdie so- 
veelste deel van die reeks: ,,De Pre- 
diking van het Oude Testament” 
ontvang. 'n Reeks nuwe kommentare 
by die lig van die gevorderde kennis 
op hierdie gebied was tog wel nodig. 

In hierdie deel word gehandel oor 
die eerste 38 hoofstukke en dr. 
Snyders laat hom hierin ken as 
iemand wat op hierdie gebied gerus 
sy stem kan laat hoor. Hy het breed 
gelees, wye kennis verkry, en deel 
dit in `n vlotte styl aan die leser mee. 
Sy goeie kennis van die Hebreeuse 
taal het meegehelp om hier en daar 
`n beter vertaling te gee, soos in 19: 7. 
Waar die Afrikaanse vertaling spreek 
van elke saailand wat sal verdor, 
vertaal Snyders: waterplante sal ver- 
dor. Of soos in vers 9: 1.p.v. ,,die 
wewers van wit stowwe” (staan be- 


skaamd) vertaal hy ,,die wewers 
verbleek. Tn vers 15 wys hy die ver- 
taling ,,palmtak” af omdat dit die 
beeld ,,ondoorzichtig” maak. Hy 
verbeter dit met ,.riethalm”. 

Hy gaan diep in op die woord 
maagd” in 7: 14 wat `n seun sal baar 
en kom tot die konklusie dat bedoel 
word ,,die gerypte, hubare, nog niet 
moeder geworden jonge vrouw.” 

Die land Kus is vir hom nie die 
Soedan nie, soos sommige kommen- 
tatore meen, ook nie `n landstreek 
@rens in die Arabiese skiereiland 
soos ander dink nie, maar Ethiopië. 

Wat die hoofstukke 24 - 27 betref, 
is Snyders van oordeel dat hierdie 
hoofstukke in Jesaja weinig of geen 
deel van die tipiese apokaliptiese 
trekke vertoon nie en dat dit s.. 
minder juis is om van Jesaja-apo- 
kalips te spreek. 

Met veel waardering vir hierdie 
deeglike werk, stel ons tog `n paar 
vraagtekens bv. dat hy die inhoud 
van die prediking van die profeet 
nie in die eerste plek sien as `n open- 
baring van God nie, maar as gevolg 
van ,in-zicht, van mensenkennis, van 
Godservaring.” 

: Joh. Dreyer. 





Die Hervormde sinode in Neder- 
land bely skuld. 

Reeds in 1947 het die sinode i.v.m. 
die twee afskeidings nl. in 1834 en 
1886 skuld bely met hierdie woorde: 

Met beskaamdheid erken die Ge- 
nerale sinode, dat die Hervormde 
Kerk meermale gehandel het in 
stryd met die wese van die kerk van 
Christus . . . Met droefheid neem 
die kerk waar, dat die kerke (t.w. die 
Christelike Geref. Kerk 1834 en die 
Geref. Kerke 1886) deur skeuring 
tot stand gekom het, hoe seer die 
Herv. kerk ook tereg opgekom het 
vir die heiligheid van die verband 
tog te kort gedoen het aan die alge- 
mene en apostoliese karakter van `n 
reformatoriese kerk”. 

Die Geref. Kerke het `n dergelike 
skuldbelydenis uitgespreek t.o.v. die 
besluite van die sinode van Assen 
waardeur uit haar midde ook `n 
afskeiding plaasgevind het. 

LESERS SKRYF 





Geagte Redakteur, 


Ek leef in `n hoë ouderdom, en 
lees graag Die Hervormer. Ek vind 
dit hoogs interessant op die gebied 
van ons Godsdienstige lewe. Dit is 
vir elkeen wat op aarde leef `n ware 
gids op die weg wat ons moet wandel 
om die Koninkryk van die Hemel te 
bereik. Wat my nou die aanleiding 
gegee het om hierdie brief te skryf 
vir Die Hervormer, is uit die brief 
van G. Broodryk in die uitgawe van 
Februarie 1970 op bladsy 6 onder 
die opskrif: ,,Oor die gemeentelike 
sang” Ek is bly dat Die Hervormer 
(waardige) korrespondensies toelaat 
in sy blad, want hierdeur word die 
gemeentes van ons kerke ingelig, 
soos deur die brief van die skrywer 
(G. Broodryk.), in die laaste uitgawe 
wat gaan oor die objektiewe houding 
van die skrywer oor die vinnige sing 
van Gesange, en Psalms; hoe dit 
deesdae gesing word in vergelyking 
met die vroeë jare. Blykbaar wil oom 
Danie hê dat die Gesange en Psalms 
nog uitgerek en temerig moet wees 
soos van ouds. Ek vereenselwig my 
met die mening hieroor deur G. 
Broodryk. 

Ons leef nie meer in die tyd van 
ouds nie. Alles gaan vandag op 'n 
snelle tempo, niks behoort daarmee 
verkeerd te wees nie. Die bewoording 
van die Gesange en Psalms bly die- 
selfde uit die loflied wat ons sing. 

Wat my diep tref, is waar G. 
Broodryk sê: ,,Ek voel dat Oom 
Danie beter sal doen as hy daaroor 
dink om die Nagmaalsdienste korter 
te maak.” Hier stem ek ten volle 
saam. Ek stel die vraag: Kan die 
skrifvoorlesing nie verkort word nie? 
So ook die preke en gebed. Hier sal 
die lesers dink dat Gods Woord my 
verveel, en dat ek nie tyd het om my 
af te sonder vir `n tydjie om God te 
dien nie. Nee, dit is nie die geval nie, 
maar my mening is dat `n korter 
preek ernstiger na geluister word en 
volle aandag daaraan gegee word as 


DIÉ OU DAE 


aan die lange preke waar baie van 
ons later dan in sluimer raak, en nie 
meer aandag gee nie. Die gebed deur 
ons predikante is volgens my ook 
veels te lank. Hier het Christus aan 
sy apostels wat die evangelie moes 
gaan verkondig het self gesê: ,, Wan- 
neer julle bid, gebruik nie `n ydele 
herhaling van woorde nie, want die 
Here weet wat u nodig het. As julle 
dan bid, bid dan so en Jesus het 
die gebed: ,,Onse Vader”, vir hulle 
voorgesê, wat baie kort was. 

My uitgangspunt is dat die kerk- 
like dienste op sodanige wyse moet 
geskied dat dit aantreklik is vir die 
gelowiges wat waarlik begeer om 
gereeld die kerkdienste by te woon. 
Maar hoe anders tog. 

My vrou en ek het vier kinders 
gehad, al vier dogters, elkeen van 
hulle het ons in `n koshuis gesit sodra 
sy die skoolgaan ouderdom bereik 
het. Die huisvader van die koshuis 
was `n opregte Christen. Die kerk- 
gebou was digby die koshuis. Elke 
kerkdiens, Sondae kerkdienste sowel 
as Nagmaal, moes al die klein dog- 
tertjies van die koshuis kerk toe 
gaan. In die kerk moes almal byme- 
kaar sit, en hy (koshuisvader) by 
hulle. Hy het dit nie geduld dat een 
enkele kind sy kop draai om rond te 
kyk nie. Nie eens om te sit en rond- 
skuif nie. Nee, almal se oë moet ge- 
vestig wees op die predikant. Sy 
oortuiging was natuurlik om die 
kinders `n goeie voorbeeld aan te 
leer om lief te word vir die kerk, en 
goeie maniere in te boesem. Wat was 
die vrug daarvan? Die uitwerking 
was dat daardie kinders op dié wyse 
so kerksku geword het dat Gods- 
diens vir hulle `n kruis geword het. 
Dit was vir hulle `n ergernis om die 
kerk klok te hoor wanneer hy lui. 
Maar dank die Vader, daardie grief 
wat hulle gehad het wat veroorsaak 
was deur die oorywerigheid van hul- 
le koshuisvader, het geleidelik afge- 


Die Hervormer, Junie 1970, bladsy 32 


neem na mate hulle ouer geword het 
en hulle later weer gereelde kerk- 
gangers geword het. 

Ek dink so baie terug na die ou 
dae toe nog met nagmaal `n afsonder- 
like kerkdiens spesiaal vir kinders 
(die Kinderkerk) gehou was, en hoe 
ons as kinders aan die kinderkerk 
geheg was. Ons as kinders kon die 
tyd nie afwag vir die volgende nag- 
maal om by die kinderkerk te kom 
nie. Hier het die predikante dit tog 
so goed verstaan om die diens vir die 
kinders aantreklik te maak. Ja, elke 
ogie was gevestig op die predikant. 
Alhoewel die kinderkerk propvol was 
van volwassenes en selfs ou mense, 
was die lesing en gebede en preek 
uitsluitlik vir die kinders. In stede 
van vervelend te wees wat hulle te 
kort. 

Hoe anders was dit tog in vergely- 
king met die te streng houding van 
die koshuisvader wat sover gegaan 
het om straf uit te deel aan die kind- 
ers wat hulle nie soos grootmense 
gedra het onder die diens nie. 

Laat my nog net toe om die lof uit 
te spreek oor die stelsel van die huis- 
godsdiens wat elke aand uitgesaai 
word oor die draadloos. Hier word 
'n paar verse uitgesoek wat die kind 
goed kan verstaan, `n kort kragtige 
gebed word gedoen waarin die Here 
geloof en geprys word en dankbaar- 
heid betuig word vir die genade aan 
ONS. 

Die kind sit met aandag en luister 
en kan alles verstaan en dit vind in- 
gang by hom en voordat die diens 
hom verveel is dit afgehandel. Op 
die wyse word die kind lief vir Gods- 
diens, en dit sal in die toekoms 
goeie vrugte afwerp. 


J. J. W. van Tonder. 
Sandrockstraat 
Hartswater 


(Verkort weergegee) 
Red. 


Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 171c. en 37dc. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkêên vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupijig, 
Koorsagtigheid en enige ander pyn. 


OTTO'S verlig pyn binne enigê oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweeswrakke. Maar vra uself of dit 
nodig is in die moderne wêreld? Nee, 
glad niel Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam het OTTO se 
vyfaksie senuwee en pynpoeiers te 
gebruik. 


Dr. Collin se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 
Lewer, Gal en Hardlywigheid 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 265c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 

hoes en enige bors aandoeninge. Dié 

is seker die enigste Tiemie Stroop so 

bemark vir die gebruik van Babas en 

Tiemie bevat die gesonde ontsmet- 

tingsmiddel naamlik ,,Thymol” wat 
Kindertjies. 


kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaak- 
vol 


Senuwees ! Senuwees ! 


DIE ALOMBEKENDE KLAGTE IN 
DIE MODERNE WÊRELD 





DIE ANTWOORD. 
DIE GEURIGE ROOI STROOP! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKINGSMIDDEL 
u enigste toevlugl 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die ruggraat sprei 
die hele senuweestel, elk bedoel vir 'n 
sekere deel van die liggaam. Word een 
of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 


DIE PRYS: 65c. 
32 dosie. 


Weler a.u.b. plaasvervangers, dring aan op die egte met hlerdie gereglstreerde handelsmerk. Oral 


dp 


verkrygbaar of direk van Apteker. 

